hotchpotch/miracl-hf-unified huggingface dataset:
পশ্চিমবঙ্গে খ্রিস্টধর্ম
ভারতের পশ্চিমবঙ্গে খ্রিস্টধর্ম হল একটি সংখ্যালঘু ধর্মবিশ্বাস। ২০০১ সালের জনগণনা অনুসারে, পশ্চিমবঙ্গে বসবাসকারী খ্রিস্টানদের সংখ্যা ৫১৫,১৫০ (মোট জনসংখ্যার ০.৬%)। তফসিলি উপজাতিগুলির মধ্যে খ্রিস্টান জনসংখ্যার হার ৬.১%। মাদার টেরিজা কলকাতায় খ্রিস্টধর্ম প্রচারে নিবেদিত থাকলেও খ্রিস্টধর্ম এখানে সংখ্যালঘু ধর্মবিশ্বাসই রয়ে গেছে।
পশ্চিমবঙ্গে খ্রিস্টধর্মের আগমন ঘটেছিল খ্রিস্টীয় ষোড়শ শতাব্দীতে। এই শতাব্দীতেই পর্তুগিজেরা হুগলি জেলার ব্যান্ডেলে একটি বসতি স্থাপন করেছিল। ১৫৯৯ খ্রিস্টাব্দে তারা ব্যান্ডেল গির্জা প্রতিষ্ঠা করেছিল। এই গির্জাটিই সম্ভবত পশ্চিমবঙ্গের প্রথম গির্জা। ১৬৩২ খ্রিস্টাব্দে হুগলি লুণ্ঠনের সময় এই গির্জাটি ভষ্মীভূত হয়। ১৬৬০ খ্রিস্টাব্দে গির্জাটি আবার পুনর্নির্মাণ করা হয়েছিল।
ব্যাপটিস্ট মিশনারি সোসাইটির প্রতিষ্ঠাতা উইলিয়াম কেরি ১৭৯৩ খ্রিস্টাব্দে ভারতে এসেছিলেন। ব্রিটিশ ইস্ট ইন্ডিয়া কোম্পানি তাঁর বিরুদ্ধাচারণ শুরু করলে তিনি শ্রীরামপুরের ড্যানিশ উপনিবেশে ধর্মপ্রচারক হিসাবে কাজ শুরু করেন। তিনি বাংলা (১৮০৯ খ্রিস্টাব্দে সম্পূর্ণ) ও সংস্কৃতে (১৮১৮ খ্রিস্টাব্দে সম্পূর্ণ) বাইবেল অনুবাদ করেছিলেন। তিনি কৃষ্ণ পাল নামে এক বাঙালিকে সর্বপ্রথম খ্রিস্টধর্মে দীক্ষিত করেছিলেন। কৃষ্ণ পাল ধর্মান্তরিত হওয়ার পর জাতিভেদ প্রথা অস্বীকার করেছিলেন। ১৮১৮ খ্রিস্টাব্দে মিনিস্ট্রির কাজে স্থানীয় ধর্মান্তরিতদের প্রশিক্ষিত করে তোলার লক্ষ্যে তিনি শ্রীরামপুর কলেজ প্রতিষ্ঠা করেছিলেন।
সেন্ট পলস ক্যাথিড্রাল, কলকাতা হল চার্চ অফ নর্থ ইন্ডিয়ার অধীনস্থ কলকাতা ডায়োসিসের (১৮১৩) প্রধান কেন্দ্র। কলকাতা রোমান ক্যাথলিক আর্চডায়োসিস (১৮৩৪) হল পশ্চিমবঙ্গের রোমান ক্যাথলিক যাজকপ্রদেশ (ইকলেসিয়াস্টিক্যাল প্রভিন্স)।
অন্যান্য সম্প্রদায়গুলি হল:
হারানো দিন
হারানো দিন ১৯৬১ সালে মুক্তিপ্রাপ্ত একটি পাকিস্তানী বাংলা ভাষার চলচ্চিত্র। ছবিটি পরিচালনা করছেন মুস্তাফিজ। একটি জমিদার বাড়ির কৃত রক্ষিতার নিষ্পাপ জীবনের কিছু করূন দৃশ্য তুলে ধরা হয়েছে এই ছবিতে। এবং এটিই প্রথম বাংলা ছবি হিসেবে এক সিনেমায় টানা ২৫ সপ্তাহ প্রদর্শনের রেকর্ডের কৃতি লাভ করে। ছবির মূল ভূমিকায় অভিনয় করেছে রহমান, শবনম, গোলাম মোস্তফা, সুভাষ দত্ত এবং শিরিন।
“মালা” (শবনম) এক সাপুড়ের পালিত কন্যা, ঐ সাপুড়ে তাকে ছোট বেলায় চুরি করে নিয়ে আসে। মালার নাচে গানে রূপে মুগ্ধ হয়ে জমিদার “বশির চৌধুরী” (গোলাম মোস্তফা) তার পালিত মনিবের কাছ থেকে কিনে নেয়- নিজের লালসার শিকার করতে। জমিদার মালাকে ঘরে আটকে রেখে জোর পুর্বক ধর্ষণ করতে গেলে- মালা আত্মহত্যা করতে চায়, এতে জমিদার এখানেই থেমে যায়। ঘটনাচক্রে মালাকে জমিদার লেখাপড়া শিক্ষিয়ে তার ঘরনী হওয়ার উপযুক্ত করে তোলে, কিন্তু জমিদারের প্রতি মালার ঘৃনা এতে একটুও কমেনা। এদিকে এই গাঁয়ের ছেলে “কামাল” (রহমান) শহরে লেখাপড়া শেষ করে এলে- একদিন কামালের বাঁশির সুরে মালা মুগ্ধ হয়ে তাকে আমন্ত্রন জানায় জমিদার বাড়িতে আসতে তার বাঁশি শোনার জন্য। এবারও কামালের বাঁশির সুরে মালা হারিয়ে যায় সুরের মাঝে। জমিদার একদিন এক সফরে গেলে- কামাল আর মালার সম্পর্ক ধীরে ধীরে প্রেমে রূপ নেয়, এবং ওরা দুজন মাঝে মাঝেই জমিদার চোখকে ফাঁকি দিয়ে দেখা করতো। জমিদার কামাল আর মালাকে একদিন ধরে ফেলে এবং কামালকে মেরে মালাকে নিয়ে যায়। পরে মালাকে জোর করে বিয়ে করতে চায়, কিন্তু মালা কিছুতেই রাজি হয়না। কামাল লুকিয়ে মালার সাথে পুনরায় দেখা করতে এলে জমিদার টের পেয়ে- ধরে ফেলে এবং পিটিয়ে বের করে দেয়। ওরা দুজন আবার গোপনে যোগাযোগ করে পালিয়ে যেতে থাকে নৌকায় করে, আর এদিকে জমিদার ওদেরকে পালিয়ে যেতে সাহায্য করায় দাসিকে হত্যা করে ওদের পিছু নেয় আরেক নৌকায়, কিন্তু মাঝ নদীতে গিয়ে নৌকা ডুবে মারা যায় জমিদার।
---আর এই হলো জমিদার বাড়ির হারানো দিনের গল্প।
হারানো দিন ছবির গীতকার কবি আজিজুর রহমান এবং সংগীত পরিচালনা করেন বিখ্যাত সংগীত পরিচালক রবিন ঘোষ।
! ট্র্যাক !! গান !! কণ্ঠশিল্পী !! নোট
২০০৮ গ্রীষ্মকালীন অলিম্পিকে সাঁতার – মহিলাদের ২০০ মিটার ফ্রিস্টাইল
২০০৮ অলিম্পিক গেমসে মহিলাদের ২০০মিটার ফ্রিস্টাইল বিভাগের প্রতিযোগিতা আগস্টের ১১ ও ১৩ তারিখের মধ্যে বেইজিং ন্যাশনাল অ্যাকুয়াটিক সেন্টারে অনুষ্ঠিত হয়। সাঁতারের এই বিভাগ একটি ফ্রিস্টাইল সাঁতার প্রতিযোগিতা, মানে এখানে সাঁতারকাটার পদ্ধতির (যেমন ব্যাকস্ট্রোক, ব্রেস্টস্ট্রোক ও বাটারফ্লাই বিভাগ) কোনো বাধ্যবাধকতা থাকে না। প্রায় সব সাঁতারুই ফ্রন্ট ক্রল বা তার কোনো বিকল্প পদ্ধতির প্রয়োগ করে থাকে। যেহেতু, অলিম্পিকে সাঁতারের পুলের দৈর্ঘ্য ৫০মিটার হয়, এই প্রতিযোগিতায় পুলটি চারবার পার করতে হয়।
সেমিফাইনাল ও ফাইনাল ছাড়া সর্বমোট ছয়টি হিট অনুষ্ঠিত হয় এবং প্রায় প্রতিটিতেই সর্বোচ্চ সংখ্যক সাঁতারু (আটজন) অংশগ্রহণ করেন। একক হিটের ফলের ওপর একজন সাঁতারুর অগ্রবর্তী হওয়া নির্ভর করে না। সামগ্রিক ভাবে সেরা সময় করা প্রথম ষোলজন সাঁতারুকে সেমিফাইনালের জন্য বাছাই করা হয়। এরপর দুটি সেমিফাইনাল হিটে সেই ষোলজন প্রতিযোগীকে ৮ জন করে ভাগ করে দেওয়া হয়। এক্ষেত্রেও সেমিফাইনালদ্বয়ের সামগ্রিক ভাবে সেরা সময় করা ৮জনকে নিয়ে ফাইনাল হিট হয়। সেখানে অবশেষে এই আটজন প্রতিযোগী পদকের উদ্দেশ্যে প্রতিদ্বন্দ্ব্বিতা করে।
২০০৮ গেমসে যোগ্যতা অর্জনের মাপকাঠি ছিল ১:৫৯। ৩০ সেকেন্ড (এ মান) এবং ২:০৩.৫০সেকেন্ড (বি মান)। যে সকল NOC-এর দুই বা ততোধিক সাঁতারু A মানের তারা যে কোনো দুজন A মানের প্রতিযোগীকে পাঠাতে পারে; অন্যথায়, তারা একজন B মানের সাঁতারুকে পাঠাতে পারে।
এই প্রতিযোগিতার আগে বিশ্ব ও অলিম্পিক রেকর্ড নিচে দেওয়া হল।
এই অলিম্পিকে যে সব রেকর্ড গড়া হয় সেগুলি নিচে দেওয়া হল।
দ্য থিঙ্কার:পোর্ট্রেট অফ লুইস এন. কেনটন
দ্য থিঙ্কার:পোর্ট্রেট অফ লুইস এন. কেনটন হল টমাস ইয়াকিনস অঙ্কিত একটি তৈলচিত্র। এটি অঙ্কিত হয় ১৯০০ সালে। ছবিটি ইয়াকিনসের শ্যালক লুইস এন. কেনটনের (১৮৬৫-১৯৪৭) প্রতিকৃতি। এটিকে বলা হয় "ইয়াকিনসের অন্যতম স্মরণীয় পোর্ট্রেট"। ইয়াকিনস তাঁর শেষ জীবনে যে একগুচ্ছ লাইফ-সাইজ দণ্ডায়মান পুরুষের পোর্ট্রেট আঁকেন এটি তার মধ্যে একটি।
২০০৮ গ্রীষ্মকালীন অলিম্পিকে সাঁতার – পুরুষদের ৪০০ মিটার ফ্রিস্টাইল
২০০৮ অলিম্পিক গেমসে পুরুষদের ৪০০মিটার ফ্রিস্টাইল বিভাগের প্রতিযোগিতা আগস্টের ৯ ও ১০ তারিখের মধ্যে বেইজিং ন্যাশনাল অ্যাকুয়াটিক সেন্টারে অনুষ্ঠিত হয়। সাঁতারের এই বিভাগ একটি ফ্রিস্টাইল সাঁতার প্রতিযোগিতা, মানে এখানে সাঁতারকাটার পদ্ধতির ( যেমন ব্যাকস্ট্রোক, ব্রেস্টস্ট্রোক ও বাটারফ্লাই বিভাগ)কোনো বাধ্যবাধকতা থাকে না। প্রায় সব সাঁতারুই ফ্রন্ট ক্রল বা তার কোনো বিকল্প পদ্ধতির প্রয়োগ করে থাকে। যেহেতু, অলিম্পিকে সাঁতারের পুলের দৈর্ঘ্য ৫০মিটার হয়, এই প্রতিযোগিতায় পুলটি আটবার পার করতে হয়।
সেমিফাইনাল ও ফাইনাল ছাড়া সর্বমোট পাঁচটি হিট অনুষ্ঠিত হয় এবং প্রায় প্রতিটিতেই সর্বোচ্চ সংখ্যক সাঁতারু (আটজন) অংশগ্রহণ করেন। একক হিটের ফলের ওপর একজন সাঁতারুর অগ্রবর্তী হওয়া নির্ভর করে না। সামগ্রিক ভাবে সেরা সময় করা প্রথম ৮জনকে নিয়ে ফাইনাল হিট হয়। সেখানে অবশেষে এই আটজন প্রতিযোগী পদকের উদ্দেশ্যে প্রতিদ্বন্দ্ব্ব্ব্বিতা করে।
২০০৮ গেমসে যোগ্যতা অর্জনের মাপকাঠি ছিল ৩:৪৯.৯৫সেকেন্ড(A মান) এবং ৩:৫৮.০০সেকেন্ড (B মান)। যে সকল NOC-এর দুই বা ততোধিক সাঁতারু A মানের তারা যে কোনো দুজন A মানের প্রতিযোগীকে পাঠাতে পারে; অন্যথায়, তারা একজন B মানের সাঁতারুকে পাঠাতে পারে।
এই প্রতিযোগিতার আগে বিশ্ব ও অলিম্পিক রেকর্ড নিচে দেওয়া হল।
এই বিভাগে কোনো নতুন অলিম্পিক বা বিশ্ব রেকর্ড স্থাপন হয় নি।
দ্বিতীয় বায়েজীদ
দ্বিতীয় বায়েজীদ (৩ ডিসেম্বর ১৪৪৭ – ২৬ মে ১৫১২) (উসমানীয় তুর্কি: بايزيد ثانى "Bāyezīd-i sānī", তুর্কি:"II. Bayezid" বা "II. Beyazıt") ছিলেন উসমানীয় সুলতান। ১৪৮১ থেকে ১৫১২ সাল পর্যন্ত তিনি রাজত্ব করেছেন। বায়েজীদ সুলতান দ্বিতীয় মুহাম্মদের জ্যেষ্ঠ পুত্র। বায়েজীদ তার শাসনামলে উসমানীয় সাম্রাজ্যের শক্তি বৃদ্ধি করেন।মুসলিমদের তৎকালীন (আল আন্দালুস) স্পেন এর শেষ রাজ্য গ্রানাডা পতনের পর মুসলিমদের নির্বাসন, হত্যাযজ্ঞ আলহাম্বরা ডিক্রি ঘোষণার পর উসমানীয় সাম্রাজ্যে স্পেনের মুসলিম ও ইহুদিদের আশ্রয় ও পুনর্বাসনের ব্যবস্থা করার জন্য তিনি খ্যাত।
সিংহাসন নিয়ে বায়েজীদের সাথে তার ভাই জেমের প্রতিদ্বন্দ্বীতা তৈরী হয়। জেম সিংহাসন দাবি করে মিশরের মামলুকদের কাছ থেকে সহায়তা চান। জেম বায়েজীদের কাছে পরাজিত হন এবং এরপর রোডসের নাইটদের কাছে আশ্রয় নেন। নাইটরা তাকে পোপ অষ্টম ইনোসেন্টের কাছে সোপর্দ করে। পোপ ইউরোপ থেকে তুর্কিদের তাড়ানোর জন্য জেমকে ব্যবহারের পরিকল্পনা করেছিলেন। কিন্তু পোপের পরিকল্পনা ব্যর্থ হয়।
বায়েজীদ ১৪৮১ সালে উসমানীয় সিংহাসনে বসেন। বায়েজীদ তার পিতার মত প্রাচ্য ও পাশ্চাত্যের সংস্কৃতির পৃষ্ঠপোষক ছিলেন। সাম্রাজ্যের অভ্যন্তরীণ রাজনীতির স্বাভাবিক গতি নিশ্চিত করেছিলেন বলে তিনি "ন্যায়পরায়ণ" নামে পরিচিত হয়েছিলেন। তিনি মোরিয়ার ভেনিসিয়ানদের বিরুদ্ধে অভিযান পরিচালনা করেছেন। ১৫০১ সালে ভেনিসিয়ানদের সাথে যুদ্ধ সমাপ্ত হয় এবং বায়েজীদ সমগ্র পেলোপোনিসের নিয়ন্ত্রণ লাভ করেন। পূর্বাঞ্চলের বিদ্রোহ বায়েজীদের শাসনামলে অস্থিরতা তৈরী করেছিল। এতে অনেক সময় ইরানের শাহ প্রথম ইসমাইল মদদ দিয়েছেন।
১৪৯২ সালের জুলাই স্প্যানিশ ইনকুইজিশনের সময় স্পেনের মুসলিম ও ইহুদিদের বহিষ্কার করা হয়। সেই বছর বহিষ্কৃতদের নিরাপদে উসমানীয় সাম্রাজ্যে আনার জন্য এডমিরাল কামাল রেইসের নেতৃত্বে বায়েজীদ উসমানীয় জাহাজ পাঠান। তিনি উদ্বাস্তুদের স্বাগত জানানোর জন্য সাম্রাজ্য জুড়ে ঘোষণা দেন। উদ্বাস্তুরা উসমানীয় সাম্রাজ্যে বসবাসের অনুমতি পায়। দক্ষ প্রজাদের বহিষ্কার করাকে কেন্দ্র করে তিনি রাজা ফার্ডিনেন্ড ও রাণী ইসাবেলাকে নিয়ে উপহাস করে বলেছিলেন "তোমরা ফার্ডিনেন্ডকে জ্ঞানী শাসক বল, যে নিজের দেশকে দরিদ্র করে আমার দেশকে ধনী করেছে!" সাম্রাজ্যের ইউরোপীয় প্রদেশের গভর্নরদের প্রতি তিনি ফরমান জারি করে ঘোষণা দেন যে স্প্যানিশ উদ্বাস্তুদেরকে শুধু আশ্রয় দিলেই হবে না বরণ তাদের বন্ধুত্বপূর্ণ ও উষ্ণ অভ্যর্থনা জানাতে হবে। আন্দালুসের মুসলিম ও ইহুদিরা উসমানীয় সাম্রাজ্যে নতুন ধ্যানধারণা, প্রক্রিয়া ও হস্তশিল্পের প্রচলন করে সাম্রাজ্যকে সমৃদ্ধ করে। ১৪৯৩ সালে সেফারডিক ইহুদিরা কনস্টান্টিনোপলে প্রথম ছাপাখানা চালু করে।
বায়েজীদের শেষজীবনে তার পুত্র শাহজাদা আহমেদ ও শাহজাদা সেলিমের মধ্যে উত্তরাধিকারের লড়াই শুরু হয়। আহমেদ কারামান শহর অধিকার করে কনস্টান্টিনোপলের দিকে অগ্রসর হন। সেলিম থ্রেসে একটি বিদ্রোহ সংঘটিত করেন কিন্তু বায়েজীদ তাকে পরাজিত করতে সক্ষম হন। ফলে সেলিম ক্রিমিয়া উপদ্বীপে পালিয়ে যান।
সেলিম ক্রিমিয়া থেকে ইয়ানিসারিদের সমর্থনে বায়েজীদকে সিংহাসন ত্যাগে বাধ্য করেন। বায়েজীদ দেমোতিকায় অবসর জীবন যাপনের উদ্দেশ্যে যাত্রা করেন। কিন্তু গন্তব্যে পৌছানোর পূর্বে ১৫১২ সালের ২৬ ইন্তেকাল করেন। তাকে ইস্তানবুলের বায়েজীদ মসজিদের পাশে দাফন করা হয়।
আরতুগ্রুল
আরতুগ্রুল (; ১১৯১/১১৯৮, আহলাত – ১২৮১, সাগুত) ছিলেন উসমানীয় সাম্রাজ্যের প্রতিষ্ঠাতা উসমানীয় সাম্রাজ্যের সুলতান প্রথম উসমানের পিতা। তিনি অঘুজ তুর্কিদের কায়ি গোত্রের নেতা ছিলেন। বাইজেন্টাইনদের বিরুদ্ধে রোমের সেলজুকদের সাহায্যার্থে আরতুগরুল মার্ভ‌ থেকে আনাতোলিয়ায় আসেন। এ সময় তিনি বেশ কিছু ধারাবাহিক ঘটনার মাধ্যমে তিনি উসমানীয় সাম্রাজ্য সৃষ্টিতে নেতৃত্ব দেন। তার ছেলে প্রথম উসমান এবং ভবিষ্যৎ বংশধরদের মত তাকেও গাজী উপাধিতে সম্বোধন করা হয়, যা দ্বারা ইসলামের জন্য লড়াই করা বীর যোদ্ধাদের বোঝায়।
১২৩০ সালে তিনি অঘুজ তুর্কিদের কায়ি গোত্রের নেতৃত্ব লাভ করেন। বাইজেন্টাইনদের বিরুদ্ধে সেলজুকদের সহকারী হওয়ার ফলশ্রুতিতে তিনি নেতৃত্ব পান। রোমের সেলজুক তুর্কি সুলতান প্রথম কায়কোবাদ কর্তৃক তিনি আংগোরার(বর্তমান আঙ্কারা) নিকট কারাকা ডাগের ভূমি লাভ করেন। একটি সূত্রমতে আরতুগ্রুলকে সেলজুকদের নেতার ভূমি প্রদানের কারণ ছিল যাতে আরতুগ্রুল বাইজেন্টাইন বা অন্যান্য প্রতিপক্ষের কাছ থেকে আসা হামলা প্রতিহত করতে পারেন। পরবর্তীতে তিনি সাগুত গ্রাম ও একে ঘিরে থাকা জায়গা লাভ করেন যা ১২৩১ সালে তিনি জয় করেছিলেন। এই গ্রামটি ১২৯৯ সালে তার পুত্র ১ম উসমান কর্তৃক উসমানীয় রাজধানীতে পরিণত হয়। তার আরো দুই পুত্র হলেন, সারু বাতু সাভসি বে এবং গুন্দুজ বে।
উনিশ শতকে উসমানীয় নৌবাহিনীর যুদ্ধজাহাজ আরতুগ্রুল তার নামে নামকরণ করা হয়। তুর্কমেনিস্তানের আশখাবাদে অবস্থিত আরতুগ্রুল গাজি মসজিদটিও তার নামে নামকরণ করা হয়েছে। তুরস্কের নামক টিভি ধারাবাহিকে এনজিন আলতান দুযয়াতান আরতুগ্রুলের ভূমিকায় অভিনয় করেন।
এম এ ওয়াজেদ মিয়া
ড. এম এ ওয়াজেদ মিয়া (জন্মঃ ১৬ ফেব্রুয়ারি, ১৯৪২ - মৃত্যুঃ ৯ মে, ২০০৯) বাংলাদেশের একজন খ্যাতনামা পরমাণু বিজ্ঞানী। তিনি গণপ্রজাতন্ত্রী বাংলাদেশ সরকারের বর্তমান প্রধানমন্ত্রী শেখ হাসিনার স্বামী। পদার্থ বিজ্ঞান ও বহুল পঠিত বিভিন্ন রাজনৈতিক লেখক। তিনি বাংলাদেশ পরমাণু শক্তি কমিশনের সাবেক চেয়ারম্যান।
তাঁর ডাক নাম সুধা মিয়া। তিনি ১৬ ফেব্রুয়ারি, ১৯৪২ খ্রিষ্টাব্দ রংপুরের পীরগঞ্জ উপজেলার ফতেহপুর গ্রামে জন্মগ্রহণ করেন। তার বাবা আব্দুল কাদের মিয়া এবং মাতা ময়েজুন্নেসা। তিন বোন ও চার ভাইয়ের মধ্যে তিনি সর্ব কনিষ্ঠ। তিনি চককরিম সরকারি প্রাথমিক বিদ্যালয়ে প্রাথমিক শিক্ষা সমাপ্ত করেন। মানসম্মত লেখাপড়ার জন্য তাকে রংপুর জিলা স্কুলে ভর্তি করানো হয়। সেখান থেকেই তিনি ডিসটিনকশনসহ প্রথম বিভাগে মেট্রিকুলেশন পাশ করেন।
১৯৫৬ সালে রংপুর জিলা স্কুল থেকে ম্যাট্রিক পাশ করার পর ১৯৫৮ সালে রাজশাহী সরকারি কলেজ থেকে ইন্টারমিডিয়েট পাশ করেন। ১৯৬২ সালে তিনি ঢাকা বিশ্ববিদ্যালয়ে থেকে পদার্থবিজ্ঞানে এমএসসি পাশ করেন। ১৯৬৭ সালে লন্ডনের ডারহাম বিশ্ববিদ্যালয় থেকে ডক্টরেট ডিগ্রি লাভ করেন।
ঢাকা বিশ্ববিদ্যালয়ে পদার্থবিজ্ঞানে পড়ার সময় থেকেই ধীরে ধীরে সংশ্লিষ্ট হতে শুরু করেন রাজনীতির সাথে। ১৯৬১ সালে ফজলুল হক হলের ছাত্র সংসদ নির্বাচনে ছাত্রলীগ থেকে সহ-সভাপতি নির্বাচিত হন তিনি। ঢাকা বিশ্ববিদ্যালয় থেকে পদার্থবিজ্ঞানে এমএসসি পাশ করার পর ১৯৬৩ সালে তৎকালীন পশ্চিম পাকিস্তানের লাহোরে আণবিক শক্তি কমিশনে চাকরিতে যোগ দেন। ১৯৬৭ সালে লন্ডনের ডারহাম বিশ্ববিদ্যালয় থেকে ডক্টরেট ডিগ্রি লাভের পর দেশে ফেরার পর একই বছর ১৭ নভেম্বর বঙ্গবন্ধু কন্যা শেখ হাসিনাকে তিনি বিয়ে করেন। স্বৈরশাসনবিরোধী আন্দোলনের কারণে তিনি কিছুদিন কারাবরণ করেন। ১৯৭১ সালে এদেশের স্বাধীনতা সংগ্রাম এবং এর আগে ও পরের রাজনৈতিক প্রেক্ষাপটে তার উপস্থিতি ছিল উল্লেখযোগ্য। ড. ওয়াজেদ মিয়া আণবিক শক্তি কমিশনের চেয়ারম্যান হিসেবে ১৯৯৯ সালে অবসর নেন।
২০০৯ সালের ৯ই মে বিকেল ৪টা ২৫ মিনিটে দীর্ঘদিন কিডনির সমস্যাসহ হৃদরোগ ও শ্বাসকষ্টে ভুগে ঢাকার স্কয়ার হাসপাতালে ৬৭ বছর বয়সে তার মৃত্যু হয়।
এম এ ওয়াজেদ মিয়া স্নাতক পর্যায়ের বিজ্ঞানের ছাত্রদের জন্য দুটি গ্রন্থ রচনা করেছেন। ইংরেজীতে লেখা গ্রন্থদ্বয়ের নাম " Fundamentals of Thermodynamics" এবং "Fundamentals of Electromagnatics"। তারঁ অন্যতম গ্রন্থ "বঙ্গবন্ধু শেখ মুজিবকে ঘিরে কিছু ঘটনা ও বাংলাদেশ" ১৯৯৩ খ্রিস্টাব্দে প্রকাশিত হয়। ৪৬৪ পৃষ্ঠার সুপরিসর এই গ্রন্থে বাংলাদেশের বহল রাজনৈতিক ও প্রশাসনিক ঘটনার বর্ণনা রয়েছে। তাঁর আরেকটি গ্রন্থের নাম "বাংলাদেশের রাজনীতি ও সরকারের চালচিত্র" যা বাংলাদেশ ইউনিভার্সিটি প্রেস লিমিটেড কর্তৃক ১৯৯৫ খ্রিস্টাব্দে প্রকাশিত হয়।
বাংলাদেশের রংপুরে অবস্থিত বেগম রোকেয়া বিশ্ববিদ্যালয়ের অধীনে আধুনিক বিজ্ঞানভিত্তিক গবেষণার স্বপ্নদ্রষ্টা ও প্রাণপুরুষ এবং আন্তর্জাতিক খ্যাতিসম্পন্ন বিশিষ্ট পরমাণু বিজ্ঞানী হিসেবে তাঁর স্মৃতিকে স্মরণীয় করে রাখতে ড. ওয়াজেদ রিসার্চ ইনস্টিটিউট প্রতিষ্ঠা করা হয়েছে।
বাংলাদেশের ঢাকায় অবস্থিত জাহাঙ্গীরনগর বিশ্ববিদ্যালয়ের অধীনে বিজ্ঞান গবেষনার জন্য দক্ষিন এশিয়ার সর্ববৃহত বিজ্ঞানাগার, এম এ ওয়াজেদ মিয়া বিজ্ঞান গবেষণা কেন্দ্র প্রতিষ্ঠা করা হয়েছে।
২০১১
২০১১ (MMXI) একটি সাধারণ বছর যেটি শুরু হয়েছে শনিবার দিয়ে। গ্রেগরীয় বর্ষপঞ্জী অনুযায়ী, এটি কমন ইরা বা "অ্যানো ডোমিনি"; বর্ষ গণনা পদ্ধতিতে ২০১১তম বর্ষ; তৃতীয় সহস্রাব্দ ও একবিংশ শতাব্দীর একাদশ বর্ষ; এবং ২০১০-এর দশকের দ্বিতীয় বর্ষ।
জাতিসংঘ ২০১১ সালটিকে আন্তর্জাতিক বন বর্ষ ও আন্তর্জাতিক রসায়ন বর্ষ হিসেবে ঘোষণা করেছে।[[চিত্র:Nobel Prize.png|right|100px]]
[[বিষয়শ্রেণী:২০১১]]
মফিদুল হক
মফিদুল হক একজন বাংলাদেশী লেখক, প্রকাশক ও মুক্তিযুদ্ধ জাদুঘরের একজন প্রতিষ্ঠাতা ট্রাস্টি। তিনি ১৯৪৮ সালের ১৩ ফেব্রুয়ারি নোয়াখালীতে জন্ম জন্মগ্রহণ করেন। তিনি মুক্তিযুদ্ধ জাদুঘরের শিক্ষার্থী প্রকল্পের একজন পরিচালক। তাঁর জন্মের পরপর পিতার কর্মস্থলে নোয়াখালী শহর গ্রাস করে মেঘনা নদী।
মফিদুল হক ১৯৭১-এর ২৫ মার্চের পর ঢাকা ছেড়ে গিয়ে ১৪ এপ্রিল ঢাকায় ফিরে আসেন। তাঁর উদ্দেশ্য ছিল ছাত্র ইউনিয়ন ও কমিউনিস্ট পার্টির গেরিলা তৎপরতায় সহযোগিতা করা। এ কাজ করতে গিয়েই থেকেছেন ঢাকায় এপ্রিল থেকে ডিসেম্বর পর্যন্ত।তাঁর সঙ্গে ছিলেন নিজাম উদ্দিন আজাদ পরে তিনি বেতিয়ারা যুদ্ধে শহীদ হন। এছাড়াও ছিলেন নূহ-উল-আলম লেনিন এবং আরও অনেকে। তাদের দায়িত্ব ছিল ঢাকায় একটি নেটওয়ার্ক গঠন করা। দায়িত্বের মধ্যে ছিল মূলত যোগাযোগ রক্ষা করা, আশ্রয়ের জায়গা ঠিক করা, মুক্তাঞ্চল থেকে কমিউনিস্ট পার্টির উদ্যোগে বের হওয়া 'মুক্তিযুদ্ধ' পত্রিকাটি বিতরণ করা। যাদের সঙ্গে তারা যোগাযোগ রক্ষা করতেন তাদের মধ্যে ছিলেন কবি শামসুর রাহমান, কাইয়ুম চৌধুরী, নিজাম উদ্দিন সিদ্দিকী প্রমুখ।নিতুন কুণ্ডু তার গাড়িটা তাদের দিয়ে যান ব্যবহার করার জন্য।
তাদের নেটওয়ার্কটি পরিচালনা করতেন কাজী আজিজুল হক, ইঞ্জিনিয়ার আবুল কাশেম। আগে থেকেই কমিউনিস্ট পার্টির গোপন তৎপরতা থাকায় তাদের পক্ষে একটি নেটওয়ার্ক প্রতিষ্ঠা করা সহজ হয়েছিল। আজাদ ২৫ মার্চের পর শহীদ মধুদার বাড়িতে গিয়ে বুলেটের অনেক খোসা কুড়িয়ে এনেছিল। সে খোসাগুলো নিয়ে তারা গিয়েছিল শামসুর রাহমানের বাড়িতে। তিনি মধুদাকে নিয়ে একটি কবিতা লিখেছিলেন। তার কিছু কবিতা তারা কপি করে পাঠিয়েছিল। অবশ্য শাহাদৎ চৌধুরীর পাঠানো কবিতাগুলোই আগে পৌঁছে গিয়েছিল। র সঙ্গেও যোগাযোগ ছিল। ঠাণ্ডা চলে এলে মুক্তিযোদ্ধাদের জন্য শীতের কাপড়ের প্রয়োজন হলে কাইয়ুম চৌধুরী গায়ের কোটটাও খুলে দিয়েছিলেন।
রংবাজ (১৯৭৩-এর চলচ্চিত্র)
রংবাজ ১৯৭৩ সালে মুক্তিপ্রাপ্ত একটি বাংলাদেশী চলচ্চিত্র। ছবিটি পরিচালনা করছেন জহিরুল হক। বাংলাদেশের চলচ্চিত্রে অ্যাকশনের সূচনা করেন নায়করাজ রাজ্জাক তার 'রংবাজ' ছবির মাধ্যমে। এটিই বাংলাদেশের প্রথম অ্যাকশন ধর্মী ছবি। অভিনেতা রাজ রাজ্জাক এর নিজ চলচ্চিত্র নির্মাণকারী প্রতিষ্ঠান "রাজলক্ষ্মী প্রোডাকশন" ব্যানারে ছবিটি নির্মাণ করা হয়। এবং 'রংবাজ' চলচ্চিত্রের মাধ্যমে একজন প্রযোজক হিসেবে আত্মপ্রকাশ করেন নায়ক রাজ রাজ্জাক। ছবির মূল ভূমিকায় অভিনয় করেছেন বিখ্যাত অভিনেতা রাজ রাজ্জাক, কবরী, রোজি ও নওয়াব সিরাজদৌলা খ্যাত আনোয়ার হোসেন।
“রাজা” (রাজ্জাক) একটি বস্তি এলাকার রংবাজ, সে রংবাজি পকেটমারী সহ নানা ধান্দায় লিপ্ত থাকে সারাক্ষন। ঐ বস্তিরই মেয়ে “মালা” (কবরী) রাজাকে খুব ভালবাসে। একদিন রাজা এক চাকুরী জীবির (আনোয়ার হোসেন) পকেট মারে, লোকটা সেদিনই কেবল বেতন পেয়ে ফিরছিল। এ কারনে পাওনা মিটাতে না পেরে লোকটাকে বাড়িওয়ালা সহ পাওনাদারদের কাছে চরম অপমান হজম করতে হয়। অন্য একদিন রাজা পকেট মারতে গিয়ে জনতার তাড়া খেয়ে ঐ লোকটার ঘরে তার স্ত্রী “শিরিন” (রোজি) এর সাহায্যে বেচে গেলে তাকে বোন সম্বোধন করে আসে। অক্ষম স্বামীর অজান্তে রাজা মায়ের মতো বোনকে অনেক সাহায্য করে এবং শেষ পর্যন্ত নিজ বাসায় নিয়ে আসে। এক সময় রাজা সকল খারাপ কাজ ছেড়ে দিলে রাজার মনের মানুষ মালার মনে প্রশ্ন জাগে- আমি হাজারবার বলার পর ও ভাল পথে এলোনা আর এই মহিলা আসতে না আসতেই ভাল হয়ে গেল? এদিকে শিরিনের স্বামীও সন্দেহ করছে স্ত্রীকে। পরিশেষে সবাই জানতে পারল রাজা একজন অসাধারন মনের মানুষ, যিনি প্রতিটি মানুষকে যথাযত সম্মান করতে জানে।
--এই রংবাজ জীবনের সমাপ্তি ঘটল ভগ্নীপতির পকেট মেরে।রংবাজ ছবির সংগীত পরিচালনা করেন আনোয়ার পারভেজ।
! ট্র্যাক !! গান !! কন্ঠশিল্পী !! নোট
টুইটার
টুইটার সামাজিক আন্তঃযোগাযোগ ব্যবস্থা ও মাইক্রোব্লগিংয়ের একটি ওয়েবসাইট, যেখানে ব্যবহারকারীরা সর্বোচ্চ ২৮০ অক্ষরের বার্তা আদান-প্রদান ও প্রকাশ করতে পারেন। এই বার্তাগুলোকে টুইট বলা হয়ে থাকে। টুইটারের সদস্যদের টুইটবার্তাগুলো তাদের প্রোফাইল পাতায় দেখা যায় (যদিনা সদস্য সেটা কে দেখতে পাবে তা বাছাই করেন)। টুইটারের সদস্যরা অন্য সদস্যদের টুইট পড়ার জন্য নিবন্ধন করতে পারেন। এই কাজটিকে বলা হয় অনুসরণ করা। কোনো সদস্যের টুইট পড়ার জন্য যারা নিবন্ধন করেছে, তাদেরকে বলা হয় অনুসরণকারী।
টুইট লেখার জন্য সদস্যরা সরাসরি টুইটার ওয়েবসাইট ব্যবহার করতে পারেন। এছাড়াও, মোবাইল ফোন বা এসএমএসের মাধ্যমেও টুইট লেখার সুযোগ রয়েছে। টুইটারের মূল কার্যালয় মার্কিন যুক্তরাষ্ট্রের সান ফ্রান্সিস্কো শহরে। এছাড়াও, টেক্সাসের সান অ্যান্টোনিও এবং ম্যাসাচুসেটসের বস্টনে টুইটারের সার্ভার ও শাখা কার্যালয় রয়েছে।
২০০৬ সালের মার্চ মাসে টুইটারের যাত্রা শুরু হয়। তবে ২০০৬ এর জুলাই মাসে জ্যাক ডর্সি আনুষ্ঠানিকভাবে এর উদ্বোধন করেন। টুইটার সারা বিশ্ব্জুড়ে ব্যাপক জনপ্রিয়তা লাভ করেছে। টুইটার বিশ্বের দ্বিতীয় বড় সামাজিক যোগাযোগ মাধ্যম। ২০১০ সালের ৩১শে অক্টোবর নাগাদ টুইটারে ১৭৫ মিলিয়ন অর্থাৎ ১৭.৫ কোটিরও বেশি সদস্য ছিলো। অন্যান্য পরিসংখ্যান অনুসারে একই সময়ে টুইটারের ১৯০ মিলিয়ন বা ১৯ কোটি সদস্য ছিলো এবং দিনে ৬৫ মিলিয়ন বা সাড়ে ৬ কোটি টুইট বার্তা, এবং ৮ লাখ অনুসন্ধানের কাজ সম্পন্ন হতো। টুইটারকে ইন্টারনেটের এসএমএস বলে অভিহিত করা হয়েছে।
বীরোচিত নগ্নতা
বীরোচিত নগ্নতা বা আদর্শ নগ্নতা ধ্রুপদী বিদ্যায় বর্ণিত ধ্রুপদী ভাস্কর্যে নগ্নতার প্রয়োগের একটি আদর্শ। এই আদর্শের প্রয়োগ হত, ভাস্করের বিষয়বস্তু যে নশ্বর মানবিক, অর্থাৎ বীর বা অর্ধদৈব কোনো সত্ত্বা, তা বোঝাতে। এই প্রথার সূচনা প্রাচীন ও ধ্রুপদী গ্রিসে। পরবর্তীকালে হেলেনীয় ও রোমান ভাস্কর্যেও এই আদর্শ গৃহীত হয়েছিল। এই ধারণা নারী ও পুরুষ উভয় প্রকার ভাস্কর্যই নির্মিত হয়েছে। নারী ভাস্কর্যগুলি রূপ পেয়েছে ভেনাস ও অন্যান্য দেবীদের মূর্তিনির্মাণশিল্পে। তিভোলি জেনেরাল বা ডেলোজ "সিউডো-অ্যাথলেট" প্রভৃতি রোমান উদাহরণের ক্ষেত্রে রোমান অতি-বাস্তব গ্রিক দেবতার মতো দেহবিশিষ্ট আবক্ষমূর্তি নির্মাণশৈলীর এক বিপরীত রীতি লক্ষিত হয়।
ধারণাটির প্রবর্তনের পর এর মধ্যে নানা পরিবর্তন এসেছে। ধ্রুপদী ভাস্কর্যে নগ্নতার অন্যান্য শৈলীও উদ্ভূত হয়েছে। উদাহরণস্বরূপ বলা যায়, পরাজিত বীর অথচ বর্বর শত্রুর মূর্তি "ডাইং গল" নির্মিত হয়েছে প্যাথেটিক নগ্নতা শৈলীতে। টোনিও হোলকারের মতে, খ্রিস্টপূর্ব চতুর্থ শতাব্দী বা তারও পূর্বের গ্রিক শিল্পরীতি বলে উল্লেখ করেছেন এই শৈলীটিকে।
সিরাজুল ইসলাম চৌধুরী
সিরাজুল ইসলাম চৌধুরী (জন্মঃ ২৩ জুন, ১৯৩৬) একজন বাংলাদেশী লেখক, প্রাবন্ধিক ও শিক্ষক। বাকস্বাধীনতা, মানবিক অধিকার, পরিবেশ সুরক্ষা, দুর্নীতি প্রতিরোধ এবং সামাজিক ন্যায়বিচার বিষয়ক আন্দোলনের পুরোধা। দীর্ঘকাল তিনি ঢাকা বিশ্ববিদ্যালয়ে ইংরেজি ভাষা ও সাহিত্য বিভাগে অধ্যাপনা করেছেন। স্বাধীনতা-উত্তর বাংলা প্রবন্ধ সাহিত্য যাদের নিরলস অবদানে সমৃদ্ধ তিনি তাদের অন্যতম। তিনি মার্কসবাদী চিন্তা-চেতনায় উদ্বুদ্ধ, প্রগতিশীল ও মুক্তমনা। "নতুন দিগন্ত" পত্রিকার প্রতিষ্ঠাতা সম্পাদক। ১৯৮০-এর দশকে "গাছপাথর" ছদ্মনামে তিনি দৈনিক সংবাদ পত্রিকায় সামাজিক ও রাজনৈতিক বিষয়ে সাপ্তাহিক প্রতিবেদন লিখে খ্যাতি অর্জন করেন। শিক্ষায় অবদানের জন্য তিনি ১৯৯৬ সালে বাংলাদেশ সরকার কর্তৃক প্রদত্ত দ্বিতীয় সর্বোচ্চ বেসামরিক সম্মাননা একুশে পদকে ভূষিত হন।
তিনি ২৩ জুন, ১৯৩৬ খ্রিষ্টাব্দে জন্মগ্রহণ করেন মুন্সিগঞ্জ ( প্রাচীন নাম বিক্রমপুর) জেলার শ্রীনগর উপজেলার বাড়ৈখালী গ্রামে। তাঁর বাবার নাম হাফিজ উদ্দিন চৌধুরী ও মা আসিয়া খাতুন। বাবার চাকরিসূত্রে তাঁর শৈশব কেটেছে রাজশাহীতে ও কলকাতায়। পড়াশোনা করেছেন ঢাকার সেন্ট গ্রেগরি স্কুল, নটরডেম কলেজ এবং ঢাকা বিশ্ববিদ্যালয়ে। ইংরেজি সাহিত্যে উচ্চতর গবেষণা করেছেন যুক্তরাজ্যের লিডস্‌ এবং লেস্টার বিশ্ববিদ্যালয়ে। পড়াশোনা শেষে দেশে ফিরে এসে ঢাকা বিশ্ববিদ্যালয়ে শিক্ষক হিসেবে যোগ দেন ১৯৫৭ খ্রিষ্টাব্দে।
ঢাকা বিশ্ববিদ্যালয়ের সিনেট কর্তৃক দুবার উপাচার্য হওয়ার জন্য মনোনীত হয়েছিলেন। কিন্তু তিনি প্রত্যাখ্যান করেছেন। তিনি পত্রিকা সম্পাদনার সঙ্গেও দীর্ঘদিন ধরে যুক্ত। সম্পাদনা করেছেন ‘পরিক্রমা’, ‘সাহিত্যপত্র’, ‘সচিত্র সময়’, ‘সাপ্তাহিক সময়’, ‘ঢাকা বিশ্ববিদ্যালয় পত্রিকা’, ‘ঢাকা ইউনিভার্সিটি স্টাডিস’ প্রভৃতি। তার সম্পাদনায় নিয়মিত প্রকাশিত হচ্ছে ত্রৈমাসিক সাহিত্য সংস্কৃতির পত্রিকা ‘নতুন দিগন্ত’। ‘নতুন দিগন্ত’ প্রগতিশীল, মুক্তচিন্তার মানুষের জন্য খোলাজানালা। ভারতের টিপাইমুখ বাঁধ নির্মাণের সিদ্ধান্তেরও প্রতিবাদ করেন অধ্যাপক সিরাজুল ইসলাম চৌধুরী।
আনত তল
আনত তল বলতে হেলানো তলকে বোঝানো হয়।অর্থাৎ কোনো তলের দুই প্রান্ত দুটি ভিন্ন উচ্চতায় থাকলে তাকে আনত তল বলা হয়।
কোনো বস্তুকে খাড়াভাবে নিম্নস্থান থেকে উচ্চস্থানে তুলতে যে বল প্রয়োগ করতে হয় তার থেকে অনেক কম বল প্রয়োগ করে আনত তলের সাহায্যে বস্তুকে উপরে ওঠানো যায়।
ক্রিয়ারত বল হিসাব করতে হলে আমাদের নিম্নোক্ত বিষয়গুলো বিবেচনায় আনতে হবেঃ
অভিকর্ষজ বলকে আমরা দু'ভাগে ভাগ করতে পারি;তলের সাথে লম্বভাবে এবং তলের সাথে সমান্তরালে ক্রিয়ারত। যেহেতু তলের সাথে লম্বালম্বি দিকে বস্তুর কোনো সরন নেই,তাই অভিকর্ষজ ত্বরণের এই দিক বরাবর উপাংশ mg cosθ;তল কর্তৃক প্রয়োগকৃত উল্লম্ব বল এর সমান ও বিপরীতমুখী।অপর উপাংশ mg sinθ যদি স্থিত ঘর্ষণ বল "f" এর চেয়ে বেশী হয় তবে বস্তুটি তল বরাবর চলতে থাকবে এবং এর ত্বরণ হবে যেখানে "f" হল গতীয় ঘর্ষণ বল।
ভূমি ও তলের মধ্যবর্তী কোণ শূন্য (০) হলে sin θ এর মান শূন্য (০) হবে এবং বস্তুটির কোনো সরন থাকবে না।
টমাস এয়াকিনস
টমাস কাউপার্থওয়েইট এয়াকিনস (২৫ জুলাই, ১৮৪৪ – ২৫ জুন, ১৯১৬) ছিলেন একজন মার্কিন বাস্তবতাবাদী চিত্রশিল্পী, ফটোগ্রাফার, ভাস্কর ও চারুকলা শিক্ষক। তাঁকে আমেরিকান শিল্পের ইতিহাসে অন্যতম শ্রেষ্ঠ ব্যক্তিত্ব মনে করা হয়।
অধ্যাপনা জীবনের প্রায় সমগ্র অংশ জুড়েই অর্থাৎ ১৮৭০-এর দশক থেকে চল্লিশ বছর পর তাঁর স্বাস্থ্য ভেঙে পড়ার পূর্বাবধি এয়াকিনসের কাজের মূল বিষয়বস্তু ছিল মানব জীবন। তিনি তাঁর জন্মশহর ফিলাডেলফিয়ার লোকেদের নিজের কাজের জন্য বেছে নেন। তিনি তাঁর বন্ধুবান্ধব, আত্মীয়স্বজন এবং শিল্পকলা, বিজ্ঞান, চিকিৎসাক্ষেত্র ও ধর্মক্ষেত্রের বিখ্যাত ব্যক্তিত্বদের কয়েক শত পোর্ট্রেট আঁকেন। তাঁর ছবি থেকে ঊনবিংশ শতাব্দীর শেষভাগ ও বিংশ শতাব্দীর প্রথম ভাগের ফিলাডেলফিয়া শহরের বৌদ্ধিক জগতের একটি সামগ্রিক চিত্র পাওয়া যায়। এছাড়া এয়াকিনস এমন কিছু ছবি এঁকেছিলেন, যা পোর্ট্রেটকে বৈঠকখানা থেকে বার করে দিয়ে নিয়ে আসে শহরের অফিস-আদালত, রাস্তাঘাট, উদ্যান, নদনদী, এরেনা ও অপারেশন থিয়েটার ইত্যাদি। এগুলিই ছিল তাঁর ছবি আঁকার প্রিয় বিষয়। আঁকতে ভালবাসতেন নগ্ন বা হালকা পোষাকপরিহিত মানুষের গতিশীল জীবন।
শিক্ষক হিসাবে এয়াকিনসের কাজও কম গুরুত্বপূর্ণ নয়। প্রশিক্ষক এয়াকিনসের প্রভাব মার্কিন শিল্পে অত্যন্ত সুস্পষ্ট। শিল্পী হিসাবে প্রতিষ্ঠা অর্জন করতে তাঁকে যেসব অসুবিধার সম্মুখীন হতে হয়, তা শিক্ষকতার জীবনেও তাঁকে সহ্য করতে হয়েছিল। তাঁর আচরণগত ও যৌন কেলেঙ্কারিগুলি তাঁর সাফল্যকে কালিমালিপ্ত করে এবং তাঁর সুনামকে ক্ষুণ্ণ করে।
মোশন ফটোগ্রাফি নামে সেযুগের নতুন একটি প্রযুক্তিও তাঁকে আকর্ষণ করত। এয়াকিনস ছিলেন এক বিতর্কিত শিল্পী। তাঁর জীবদ্দশায় তাঁর শিল্পকর্ম বিশেষ স্বীকৃতি পায়নি। মৃত্যুর পর আমেরিকান শিল্প ঐতিহাসিকেরা তাঁকে "আমেরিকান শিল্পের ঊনবিংশ শতাব্দী ও বিংশ শতাব্দীর প্রথম ভাগের সর্বাপেক্ষা শক্তিশালী ও সর্বাপেক্ষা উল্লেখনীয় বাস্তববাদী শিল্পী" বলে উল্লেখ করেন।
বিনয়পিটক
বিনয় পিটক ত্রিপিটকের অভ্যন্তরীণ গ্রন্থের তিন পিটকের একটি।
বিনয় ত্রিপিটকের সর্বাগ্রে গ্রথিত বিষয়, বিনয় বুদ্ধশাসনের আয়ু স্বরুপ, বিনয়ের স্থিতিতেই বুদ্ধ শাসনের স্থিতি নির্ভরশীল। গৌতম বুদ্ধের পরিনির্বাণের অব্যবহতি পরে এ বিষয় অনুধাবন করে বুদ্ধশিষ্যদের অগ্রজ সারির প্রাজ্ঞ- অভিজ্ঞ ধর্মধর, বিনয়ধর ও মাতিকাধর ভিক্ষুদের নিয়ে প্রথম সংগীতির মাধ্যমে বিনয় ও ধর্ম সংরক্ষণের ব্যবস্থা করা হয়।
সাধারন অর্থে বিনয় মানে নীতি, নিয়ম, শৃংখলা। বৌদ্ধ সাহিত্যে এই বিষয়টিকে বলা হয় শীল। প্রকৃতির ও নিজস্ব কিছু নিয়ম আছে, জগতের সবকিছুই নিযন্ত্রানিধীন, অনিয়ম ও উশৃংখলভাবে কোন কিছুই টিকে থাকতে পারে না। গ্রহ, তারা সবকিছুই নিয়মে আবর্তিত হয়। নিয়ম বহির্ভুত কোন কিছুর বৃদ্ধি কিংবা বিনাশ আশা করা যায় না। নিয়ম শৃংখলা, সংযম, ধীরতা, আত্বত্যাগ, চরিত্রবল, শীল, সমাধি, প্রজ্ঞা, নিয়মানুবর্তিতা, উদ্যম ইত্যাদি হলো উন্নতির সহায়ক। গৌতম বুদ্ধ তার বাস্তব অভিজ্ঞতা থেকে এই চরম সত্যকে উপলব্ধি করেছেন, তাই তিনি তার শিষ্যদের মাঝে প্রথমেই শীল পালনের কথা বলেছেন। Dr. TW Rhys Davids লিখেছেন:
বিনয় মূলত প্রবর্তন করা হয়েছিল বুদ্ধশিষ্য, ভিক্ষু, শ্রমণদের জন্য, কিন্তু গার্হ্যস্থ্য ও পারিবারিক জীবনের উন্নত জীবন যাপনের সর্ববিধ নির্দেশনা এতে সন্নিবেশিত হয়েছে, সমাজ, সংস্কৃতি অ রাষ্ট্রের আদর্শ সম্পর্কে ও এখানে লিপিবদ্ধ হয়েছে।
বিনয় পিটক ৫ খন্ডে সমাপ্ত, বিষয় অনুসারে বিনয় পিটক তিন ভাগে বিভক্ত, যেমন-
এর অর্থ নীতিমালা সমুহের বিস্তৃত ব্যাখা, নীতি প্রবর্তনের ঐতিহাসিক ভিত্তি, এর প্রয়োজনীয়তা, কিভাবে প্রবর্তন করা হলো, কোন প্রেক্ষাপটে প্রবর্তন করা হলো ইত্যাদি আলোচনা করা হয় এখানে।
এটি বিনয় পিটকের ২য় ভাগ।
মার্ক শাটলওয়ার্থ
মার্ক রিচার্ড শাটলওয়ার্থ দক্ষিণ আফ্রিকার একজন উদ্যোক্তা, যিনি হলেন দ্বিতীয় ব্যক্তি যে তাঁর ব্যক্তিগত অর্থে মহাকাশ ভ্রমণ করেন। শাটলওয়ার্থ ক্যানোনিকাল লিমিটেড প্রতিষ্ঠা করেন এবং বর্তমান সময় পর্যন্ত তিনি উবুন্টু অপারেটিং সিস্টেম প্রকল্পের নেতৃত্ব দিচ্ছেন। ২০০৯ খ্রিস্টাব্দের হিসাব অনুযায়ী তাঁর মোট সম্পত্তির পরিমাণ ২২৫০ লক্ষ মার্কিন ডলার। বর্তমানে তিনি আইল অফ ম্যান এ বসবাস করছেন এবং তিনি দক্ষিণ আফ্রিকা এবং যুক্তরাজ্যের দৈত নাগরিকত্বের অধিকারী।
অ্যাসিড গ্যাস
এসিড গ্যাস () একপ্রকারের গ্যাস মিশ্রণ (যেমন, প্রাকৃতিক গ্যাস) যাতে উল্লেখযোগ্য পরিমাণে হাইড্রোজেন সালফাইড (HS), কার্বন ডাই অক্সাইড (CO), অথবা অনুরূপ উপাদান রয়েছে।
প্রায়শই ভুলবশত "এসিড গ্যাস" এবং "সাওয়ার গ্যাস"কে () সমার্থক ভাবা হয়। যদিও হাইড্রোজেন সালফাইড কিংবা কার্বন ডাই অক্সাইড সমৃদ্ধ যে কোন অম্লীয় গ্যাসই এসিড গ্যাস, কিন্তু সব এসিড গ্যাসই সাওয়ার গ্যাস নয়। সাওয়ার গ্যাসে অত্যাবশ্যকীয়ভাবে হাইড্রোজেন সালফাইড থাকতে হয়। উদাহরণস্বরূপ, কার্বন ডাই অক্সাইড নিজে একটি এসিড গ্যাস হলেও সাওয়ার গ্যাস নয়।
হাইড্রোজেন সালফাইড এবং/অথবা কার্বন ডাই অক্সাইড রয়েছে এমন অপরিশোধিত প্রাকৃতিক গ্যাস ব্যবহারের পূর্বে গ্যাস থেকে অনাকাংক্ষিত উপাদানগুলো কমিয়ে সহনীয় মাত্রায় নামিয়ে আনতে হয়। এমিন গ্যাস ট্রিটিং তেমনি একটি পদ্ধতি । আলাদাকৃত HS প্রায়শই ক্লাউস পদ্ধতিতে উপজাতক হিসেবে বিশুদ্ধ সালফারে রূপান্তর করা হয়, অথবা বিকল্প হিসেবে আর্দ্র সালফিউরিক এসিড পদ্ধতির মাধ্যমে মূল্যবান সালফিউরিক এসিড প্রস্তুতিতে ব্যবহার করা হয়।
হাইড্রোজেন সালফাইড একটি বিষাক্ত গ্যাস। কোন পদার্থের মধ্যে হাইড্রোজেন সালফাইড থাকলে তাকে পাইপিংয়ের কাজে ব্যবহার করা নিষিদ্ধ। অনেক ধাতু হাইড্রোজেন সালফাইডের কারণে সালফাইড স্ট্রেস করোশন ক্র্যাকিংয়ের শিকার হয়, যে কারণে তাদেরকে দিয়ে সাওয়ার গ্যাসজনিত যন্ত্রপাতি তৈরি করা হয় না।
যে সব পদ্ধতিতে রিফাইনারি অথবা প্রাকৃতিক গ্যাস কারখানায় অম্ল কিংবা কটুগন্ধ-যুক্ত মার্কেপ্টান এবং/অথবা হাইড্রোজেন সালফাইড দূর করা হয়, তাদেরকে সাধারণত সুইটেনিং পদ্ধতি বলা হয়।
ডেক্সটপ লিনাক্স
ডেক্সটপ লিনাক্স বলতে লিনাক্সের বিশেষ ডিস্ট্রিবিউশন সমূহকে বোঝানো হয় যা ডেক্সটপ পারসোনাল কম্পিউটার ব্যবহারকারীদের জন্য বিশেষভাবে তৈরী করা হয়। ডেক্সটপে ব্যবহার উপযোগী লিনাক্স ডিস্ট্রিবিউশনে বিশেষ কিছু বৈশিষ্ট সংযোজন করা হয়ে থাকে। উদাহারণ স্বরূপ বলা যায় গ্রাফিকাল ইন্টারফেস, দৈনন্দিন কাজের উপযোগী অ্যাপলিকেশন ইত্যাদি।
কিছু লিনাক্স ডিস্ট্রিবিউশন ডেক্সটপ ব্যবহারকারীদের উদ্দেশ্য করেই তৈরী করা হয়। তবে অধিকাংশক্ষেত্রেই লিনাক্সের অ্যাপলিকেশন সমূহ বিশেষ কোন প্লাটফর্মের উদ্দেশ্যে তৈরী করা হয় না। যেকোন প্লাটফর্ম থেকেই এটি ব্যবহার করা যায়। সাধারণভাবে এধরনের অপারেটিং সিস্টেম ইনস্টল করা সময় ব্যবহারকারীকে "ডেক্সটপ" এবং "সার্ভার" সংস্করণ থেকে নির্বাচন করার সুযোগ দেয়া হয়।
ঐতিহাসিকভাবে, ইউনিক্স এবং ইউনিক্স-লাইক অপারেটিং সিস্টেমসমূহ মূলত সার্ভার, মেইনফ্রেম, এবং ওয়ার্কস্টেশনে ব্যবহার উপযোগী করে তৈরী করা হত। সেই সময় এই কম্পিউটারসমূহ বিভিন্ন বানিজ্যিক এবং বৈজ্ঞানিক কাজে ব্যবহার করা হত। ৯০এর দশকের শুরুর দিকে ম্যানড্রেকসফট এর মত লিনাক্স ডিস্ট্রিবিউশন প্রস্তুতকারী প্রতিষ্ঠানসমূহ ডেক্সটপ কম্পিউটার এবং উচ্চমানের কনফিগারেশন নেই এমন কম্পিউটারে ব্যবহার উপযোগী লিনাক্স তৈরী শুরু করে।
অধিকাংশ লিনাক্স ডিস্ট্রিবিউশনে এমন একটি প্রোগ্রাম (যেমন: সিন্যাপটক) দেয়া থাকে যেটি ব্যবহার করে খুব সহজেই ফ্রি সফটওয়্যারসমূহ ব্যবহার করা যাবে। প্রথমিকভাবে এখানে যে তালিকা দেয়া থাকে সেখানে আগে থেকে পরীক্ষা করা হয়েছে এবং ঐ নির্দিষ্ট ডিস্ট্রিবিউশনে সহজেই ব্যবহার উপযোগী সফটওয়্যারসমূহ অন্তর্ভুক্ত করা হয়ে থাকে। এখান থেকে মাউসের একটি ক্লিক করেই সফটওয়্যারসমূহ ডাউনলোড এবং ইনস্টল করা যায়। একটি ডিজিটাল সিগনেচারের মাধ্যমে নিশ্চিত করা হয় যে প্যাকেজটি ডাউনলোড করা হচ্ছে সেটি তৈরী করার পর কোন ধরনের পরির্তন করা হয়নি । এবং সাধারণভাবে প্যাকেজ ম্যানেজার সয়ংক্রিয়ভাবে প্যাকেজসমূহের উন্নততর সংস্করণ ইনস্টল করে থাকে।
ওয়াইন নামের সফটওয়্যারটি লিনাক্সে একটি বিশেষ উইন্ডোজ লেয়ার তৈরী করে যার ফলে উইন্ডোজ অপারেটিং সিস্টেমের সফটওয়্যার সমূহ লিনাক্সে ব্যবহার করা যায়। এছাড়াও প্রায় সকল লিনাক্স ডিস্ট্রিবিউশন ডুয়েলবুট এবং ভিজ্যুয়ালাইজেশন সমর্থন করে। এর ফলে একই কম্পিউটারে লিনাক্স এবং উইন্ডোজ পাশাপাশি ব্যবহার করা যায়।
যিশুর কুমারীগর্ভে জন্ম
যিশুর কুমারীগর্ভে জন্ম খ্রিস্ট ও ইসলাম ধর্মে প্রচলিত একটি বিশ্বাস। এই মত অনুসারে, মেরি কুমারী অবস্থাতেই অলৌকিক উপায়ে যিশুকে গর্ভে ধারণ করেছিলেন। খ্রিস্টীয় দ্বিতীয় শতাব্দীর মধ্যে খ্রিস্টমণ্ডলীতে এই মতবাদ সর্বজনীনভাবে প্রতিষ্ঠালাভ করেছিল। অ্যাংলিক্যানিজম, চার্চ অফ দি ইস্ট, ইস্টার্ন অর্থোডক্সি, ওরিয়েন্টাল অর্থোডক্সি, প্রটেস্ট্যান্টবাদ ও রোমান ক্যাথলিকবাদে এই মত স্বীকৃত।
খ্রিস্টানদের দুটি সর্বাধিক প্রচলিত বিশ্বাস হল এই যে, যিশু হলেন "পবিত্র আত্মা ও "কুমারী" মেরির অবতার" (বর্তমানে নাইসীয় বিশ্বাস নামে পরিচিত) এবং যিশু "কুমারী মেরির গর্ভে জন্মগ্রহণ করেন" (শিষ্যমণ্ডলীয় বিশ্বাস)। অষ্টাদশ শতাব্দীর এনলাইটেনমেন্ট ধর্মতত্ত্বের পূর্বে কয়েকটি অপ্রধান সম্প্রদায়ের ব্যতিক্রমী উদাহরণ ছাড়া কেউই এই মতবাদটিকে সম্পর্কে গুরুতর প্রশ্নচিহ্নের মুখে ফেলেনি।
মথি () ও লুক () লিখিত প্রামাণ্য সুসমাচার দুটির বর্ণনা অনুসারে, কুমারী অবস্থাতেই মেরি পবিত্র আত্মার প্রভাবে গর্ভধারণ করেছিলেন। এই দুই সুসমাচার, পরবর্তীকালের প্রচলিত বিশ্বাস ও সাম্প্রতিক মতবাদ অনুযায়ী, মেরির গর্ভধারণের জন্য কোনো জৈব পিতা, যৌনসংগম বা বীর্যপাতের প্রয়োজন হয়নি; পবিত্র আত্মার প্রভাবেই যিশু মেরির গর্ভে এসেছিলেন।
রোমান ক্যাথলিক ও পূর্ব ও প্রাচ্যদেশীয় অর্থোডক্স পরিভাষায় "কুমারীগর্ভে জন্ম" শব্দবন্ধটির দ্বারা কেবলমাত্র যিশুর কুমারীগর্ভে জন্মই বোঝায় না, তা মেরির জীবনব্যাপী কৌমার্যব্রত উদযাপনেরও নির্দেশক। খ্রিস্টীয় দ্বিতীয় শতাব্দী থেকে এই বিশ্বাস খ্রিস্টানদের মনে বদ্ধমূল হয়ে আছে। (দেখুন মেরির জীবনব্যাপী কুমারীত্ব)
প্রসঙ্গত উল্লেখ্য, যিশুর কুমারীগর্ভে জন্ম ও রোমান ক্যাথলিকদের নিষ্কলুষ গর্ভধারণ মতবাদ দুটি এক নয়। শেষোক্ত মতবাদটি, মেরির মায়ের গর্ভে মেরির জন্ম-সংক্রান্ত। মেরির জন্ম সাধারণভাবেই হয়েছিল, অলৌকিক উপায়ে নয়। তবে রোমান ক্যাথলিকদের নিষ্কলুষ গর্ভধারণের মতবাদটির প্রতিপাদ্য বিষয় হল, মেরি আদি পাপের "কলুষ" (লাতিন "macula") মুক্ত হয়েই জন্মেছিলেন।
অলৌকিকভাবে কুমারী মেরীর গর্ভে যিশুর আবির্ভাব মুসলমানদের আসমানী কিতাব কুরআন শরীফেও সুম্পষ্ট ভাষায় বর্ণিত হয়েছে। যিশুকে ঈসা (আঃ) এবং মেরীকে মরিয়ম হিসাবে উল্লেখ করা হয়েছে। মুসলমানরা বিশ্বাস করে যে ঈসা (আঃ) অর্থাৎ খ্রিস্টানদের যিশু আল্লাহ্‌র প্রেরতি পুরুষ বা রাসুল। কুরআনে তাঁকে মাতৃপরিচয়ে অর্থাৎ "মরিয়ম-পুত্র ঈসা" (ঈসা ইবনে মারিয়াম) হিসাবে উল্লেখ করা হয়েছে। ঈসা বিন মারিয়াম এই নামটি কুরআনে বারবার ব্যবহৃত হয়েছে।
স্পেশাল ওয়ারফেয়ার ডাইভিং অ্যান্ড স্যালভেজ
স্পেশাল ওয়ারফেয়ার ডাইভিং অ্যান্ড স্যালভেজ কিংবা সোয়াডস বাংলাদেশ নৌবাহিনীর একটি বিশেষ পরিশাখা।
সত্তরের দশকে বংলাদেশ সশস্ত্র বাহিনীতে যুক্তরাষ্ট্রের নেভি সীল ও দক্ষিণ কোরিয়ার স্পেশাল ফোর্সেসের আলোকে একটি বিশেষায়িত ব্রিগেড গঠিত হয়েছিল। এই ব্রিগেড থেকেই অধুনা সোয়াডসের উৎপত্তি ঘটেছে।
উচ্চ পর্যায়ের বিশেষ বাছাই প্রক্রিয়ার মধ্য দিয়ে দেশে ও বিদেশে (শান্তিরক্ষা মিশনে নিয়োজিত) বাংলাদেশ সশস্ত্র বাহিনীর চৌকস সদস্যদের সোয়াডসে অন্তর্ভুক্ত করা হয়ে থাকে। বিশেষ সামরিক অভিযানের জন্য গঠিত সোয়াডসের প্রশিক্ষণ ও ব্যবহার্য অস্ত্রের তালিকা মার্কিন যুক্তরাষ্ট্রের নেভি সীল (ইউনাইটেড স্টেটস নেভি সী, এয়ার অ্যান্ড ল্যান্ড টিমস)-এর আলোকে নির্ধারিত হয়েছে।
সোয়াডস এখনও পর্যন্ত আন্তর্জাতিক কোন উল্লেখযোগ্য সামরিক অভিযানে নিয়োজিত হয়নি। যুদ্ধ আক্রান্ত কিছু দেশ যেখানে বাংলাদেশ সশস্ত্র বাহিনী শান্তিরক্ষা মিশনে নিয়োজিত আছে, সেসব দেশে কিছু ক্ষেত্রে ঝটিকা অভিযান, অনুপ্রবেশ ও উদ্ধারকার্যে সোয়াডসকে মোতায়েন করা হয়েছে। সোয়াডস মূলত সন্ত্রাস দমন, চোরাচালান দমন, মাদকবিরোধী, বন্দী উদ্ধার ইত্যাদি অভিযানের জন্য বিশেষায়িত। এছাড়াও গোয়েন্দা তথ্য সংগ্রহে বিশেষ অভিযানের জন্যও সোয়াডস বিশেষায়িত।
সশস্ত্র বাহিনীর বিভিন্ন শাখা (ভূ, নৌ ও বিমান) থেকে নির্বাচিত হওয়ার পর সোয়াডস সদস্যবৃন্দ উচ্চ মাত্রার শারীরিক, মনস্তাত্বিক ও অস্ত্র প্রশিক্ষণ পেয়ে থাকেন। এই বিশেষ প্রশিক্ষণ প্রক্রিয়া মূলত মার্কিন যুক্তরাষ্ট্র ও দক্ষিণ কোরিয়ার সমপর্যায়ের সামরিক আয়োজনের আলোকে নির্ধারণ করা হয়। প্রশিক্ষকগণ নিজেরা যুক্তরাষ্ট্র, দক্ষিণ কোরিয়া ও তুরস্ক থেকে বিশেষ ভাবে প্রশিক্ষণপ্রাপ্ত। সোয়াডসের প্রশিক্ষণ প্রক্রিয়া ও প্রশিক্ষকগণ কার্যক্ষেত্রে নির্মমতা ও ত্রুটির ব্যাপারে অনমনীয়তা প্রদর্শনের জন্য খ্যাত।
সোয়াডস নিম্নবর্ণিত ক্ষেত্রগুলোতে বিশেষায়িত ও দায়িত্মপ্রাপ্তঃ
পিজিন (সফটওয়্যার)
পিজিন () একটি মাল্টি প্লাটফর্ম "তাৎক্ষনিক বার্তা আদান প্রদানের" সফটওয়্যার। libpurple নামের একটি উপর ভিত্তিক করে এটি তৈরী করা হয়েছে। libpurple এর মাধ্যমে সাধারণভাবে ব্যবহৃত হয় এমন একাধিক বার্তা আদান-প্রদান প্রোটোকলে একটিমাত্র সফটওয়্যার থেকে একই সাথে ব্যবহার করা যায়। পিজিন পূর্বে জেইম () নামে পরিচিত ছিল। উইন্ডোজ বা লিনাক্স দুই ধরনের অপারেটিং সিস্টেমে ইনস্টল করা যাবে এই প্রোগ্রাম।
২০০৭ সালের হিসাব অনুযায়ী পিজিন ব্যবহারকারীর সংখ্যা ৩০লক্ষের অধিক। পিজিন এবং libpurple উভয়ই ফ্রি সফটওয়্যার এবং জিএনইউ জেনারেল পাবলিক লাইসেন্সের অধিনে প্রকাশিত।
পিজিন এ ইয়াহু মেসেঞ্জারের মতো সব সুবিধা না থাকলেও পিজিন অনেক লাইট ওয়েটেড ও কম ব্যন্ড উইডে বেশ ভালো চলে| আর নিয়মিত আপডেট হয় বলে বাগগুলো কিছু দিন পর পর ফিক্স করা করা হয়| পিজিনের সাথে বেশ কিছু প্লাগইন থাকে| সেই সাথে আরো অনেক প্লাগইন পাওয়া যায় যা ইনস্টল করে নিলে আরো বিশেষ কিছু সুবিধা পাওয়া যায়| পিজিনে এখনো ভিডিও চ্যাট সাপোর্ট করে না|
অতিরিক্ত কোনো প্লাগইন ব্যবহার করা ছাড়াই libpurple 2.6.4 নিচে উল্লেখিত প্রোটোকলসমূহ সমর্থন করে:
কিছু XMPP সার্ভার ট্রান্সপোর্ট সুবিধা দেয়, এর ফলে অতিরিক্ত প্লাগইন বা সফটওয়্যারের মাধ্যমে XMPP নয় এমন সার্ভারের মাধ্যমে নেটওয়ার্কে প্রবেশের সুবিধা দেয়। পিজিন XMPP এর এই ট্রান্সপোর্ট সমর্থন করে এর অর্থ হল সরাসরি ব্যবহার করা যায় না এমন প্রোটোকল ব্যবহার করা যাবে। এমনকি শুধুমাত্র তাৎক্ষনিক বার্তা আদান প্রদান নয় এই প্রটোকলের মাধ্যমে এসএমএস অথবা ইমেইল সেবা ব্যবহারের সুবিধা পাওয়া যায়।
বিশেষ প্লাগইন ব্যবহার করে অতিরিক্ত বেশ কিছু প্রোটোকল ব্যবহার করা যাবে পিজিনের মাধ্যমে। এর মধ্যে রয়েছে Skype, এবং Xfire গেমিং নেটওয়ার্ক (Gfire প্লাগইনের মাধ্যমে)।
থেটা
থেটা (বড় হাতের লেখ্যরূপ Θ ও ছোট হাতের লেখ্যরূপ θ) হল গ্রিক বর্ণমালার অষ্টম বর্ণ। গ্রিক সংখ্যা পদ্ধতিতে থেটার মান ৯। গাণিতিক রাশিমালায় মূলত কোণ নির্দেশ করতে থেটা ব্যবহৃত হয়।
প্রাচীনকালে, গ্রিক অষ্টম বর্ণ থেটাকে মৃত্যুর প্রতীক হিসেবে দেখা হত।
অভিকর্ষজ বল
অভিকর্ষজ বল হলো পৃথিবী তার কেন্দ্রাভিমুখে উপরস্থ সকল বস্তুকে যে বলে আকর্ষণ করে সেই বল। সর্বপ্রথম নিউটন অভিকর্ষজ বল সম্পর্কে ধারণা দিয়েছিলেন। কথিত আছে, একদিন নিউটন আপেল গাছের নিচে বসে ভাবছিলেন এমন সময় তার মাথায় একটি আপেল এসে পড়ে। আপেলটি কেন মাটিতে পড়ল এই নিয়ে চিন্তা-ভাবনা করেই তিনি অভিকর্ষ বা মহাকর্ষ বল সম্পর্কে ধারণা লাভ করেন। এই সৌরজগতের যে কোনো দুটি বস্তুর মধ্যে যে আকর্ষণ বল কাজ করে তাকে মহাকর্ষীয় বল বলে। আর এই দুটি বস্তুর মধ্যে একটি যদি পৃথিবী হয় তখনি এই বলকে অভিকর্ষজ বল বলে। অভিকর্ষজ বল “মাধ্যাকর্ষণ শক্তি” নামেও সাধারণের কাছে পরিচিত, যদিও বল ও শক্তি এক জিনিস নয়। সুতরাং অভিকর্ষ বল মহাকর্ষ বলের একটি অংশ। বিশ্বে যে চার প্রকারের মৌলিক বল রয়েছে তার মধ্যে একটি হল মহাকর্ষীয় বল।
বল প্রযুক্ত হলে বস্তুর ত্বরণ হয়। অভিকর্ষজ বলের প্রভাবে কোন বস্তুর বেগ বৃদ্ধির হারকে অভিকর্ষজ ত্বরণ বলে।
সতীশচন্দ্র সামন্ত
সতীশচন্দ্র সামন্ত (১৫ই ডিসেম্বর, ১৯০০ – ৪ঠা জুন, ১৯৮৩, মহিষাদল) ছিলেন একজন ভারতীয় স্বাধীনতা সংগ্রামী ও লোকসভা-সদস্য (১৯৫২-৭৭)। মাত্র পনেরো বছর বয়সে গুরু স্বামী প্রজ্ঞানানন্দ সরস্বতীর অনুপ্রেরণায় ব্রহ্মচর্য ব্রত গ্রহণ করে দেশ ও জাতির সেবায় আত্মনিয়োগ করেছিলেন এই মণীষী।
শিবপুর ইঞ্জিনিয়ারিং কলেজে দ্বিতীয় বর্ষে পড়ার সময় সতীশচন্দ্র পাঠ অসমাপ্ত রেখেই ঝাঁপিয়ে পড়েছিলেন ভারতের স্বাধীনতা আন্দোলনে। লক্ষ্য ছিল দেশ থেকে বিদেশি ব্রিটিশ শাসনের উচ্ছেদ সাধন। ভারতীয় জাতীয় কংগ্রেসের স্থানীয় শাখার মাধ্যমে তিনি বিপ্লবাত্মক কাজকর্ম সংগঠিত করতে থাকেন। পরে তিনি তমলুক কংগ্রেস কমিটির সভাপতি হন এবং কয়েক দশক ধরে কংগ্রেসের সক্রিয় সদস্য থাকেন। তাঁর সুদক্ষ নেতৃত্ব ও অন্যান্য গঠনমূলক কাজের জন্য তিনি চিরস্মরণীয় হয়ে আছেন। তাঁর নেতৃত্বের দক্ষতার পরিচয় পাওয়া যায় ভারত ছাড়ো আন্দোলনের সময় তমলুকে স্থাপিত "তাম্রলিপ্ত জাতীয় সরকার" নামে এক সমান্তরাল সরকার গঠনের মধ্য দিয়ে। ১৯৪২ সালের ১৭ই ডিসেম্বর এই সরকার গঠিত হয়েছিল। ১৯৪৩ সালের জুন মাসে গ্রেফতারবরণের পূর্বাবধি সতীশচন্দ্র এই সরকার পরিচালনা করেছিলেন। ১৯৪৪ সালের সেপ্টেম্বর মাস পর্যন্ত সফলভাবে কাজ করেছিল তাম্রলিপ্ত জাতীয় সরকার। ঘূর্ণিঝড়-বিধ্বস্ত এলাকায় ত্রাণকার্য, বিদ্যালয় অনুদান প্রদান ও "বিদ্যুৎ বাহিনী" নামে একটি সশস্ত্র বাহিনী গঠন ছিল এই সরকারের প্রধান উল্লেখযোগ্য কীর্তি।
রাজনৈতিক কর্মকাণ্ডের পাশাপাশি সতীশচন্দ্র গণস্বাস্থ্য সচেতনতা সৃষ্টির কাজেও উল্লেখযোগ্য ভূমিকা রেখেছিলেন। ম্যালেরিয়া রোগ নিবারণে রাস্তাঘাট পরিষ্কার করা, কলেরা রোগীদের শুশ্রুষার ব্যবস্থা করা, বিনামূল্যে স্বাস্থ্যশিবির আয়োজন করা, অনগ্রসর এলাকায় শিক্ষা ও সাক্ষরতার প্রসারে স্বেচ্ছাসেবকদের প্রশিক্ষিত করে তোলার কাজে তিনি ছিলেন নিরলস। স্বাধীনতার পর তিন দশকেরও বেশি সময় তিনি থেকেছেন লোকসভার সদস্য। ১৯৫২ সালে প্রথম লোকসভায় তমলুক কেন্দ্র থেকে নির্বাচিত হয়েছিলেন সতীশচন্দ্র। এরপর ১৯৫৭, ১৯৬২, ১৯৬৭ ও ১৯৭১ সালেও একই কেন্দ্র থেকে পুনর্নির্বাচিত হয়েছিলেন তিনি।
সুশীল কুমার ধাড়া
সুশীল কুমার ধাড়া (২ মার্চ, ১৯১১ - ২৮ জানুয়ারি, ২০১১) হলেন এক স্বনামধন্য ভারতীয় স্বাধীনতা সংগ্রামী ও স্বাধীন ভারতের এক বিশিষ্ট রাজনৈতিক নেতা।
১৯১১ সালের ২ মার্চ অধুনা পূর্ব মেদিনীপুর জেলার তমলুকের অদূরে অবস্থিত মহিষাদলের টিকারামপুরে সুশীল কুমার ধাড়া জন্মগ্রহণ করেছিলেন। স্কুলে পড়ার সময় থেকেই তিনি জড়িয়ে পড়েছিলেন রাজনীতির সঙ্গে। ভারত ছাড়ো আন্দোলনের সময় গঠিত তাম্রলিপ্ত জাতীয় সরকারের যুদ্ধ ও স্বরাষ্ট্র মন্ত্রকের দায়িত্ব পালন করেছিলেন তিনি। তমলুকের এই সমান্তরাল সরকারের "বিদ্যুৎ বাহিনী" নামক সশস্ত্র সেনাদলের সর্বাধিনায়কও ছিলেন সুশীল ধাড়া। ১৯৪৪ সালে ব্রিটিশ সরকার সুশীল ধাড়াকে জীবিত অথবা মৃত অবস্থায় ধরে দেওয়ার জন্য দশ হাজার টাকা পুরস্কার ঘোষণা করে। ব্রিটিশ আমলে তিনি বারো বছর চার মাস জেল খেটেছিলেন।
স্বাধীন ভারতে পশ্চিমবঙ্গ থেকে একাধিক নির্বাচনে জয়ী হন সুশীল ধাড়া। ১৯৬২, ১৯৬৭, ও ১৯৬৯ সালে তিনি মহিষাদল কেন্দ্র থেকে পশ্চিমবঙ্গ বিধানসভায় নির্বাচিত হয়েছিলেন এবং রাজ্য মন্ত্রিসভায় মন্ত্রীর দায়িত্বও পালন করেছিলেন।
১৯৭৭ সালে তমলুক কেন্দ্র থেকে লোকসভায় নির্বাচিত হয়েছিলেন সুশীল ধাড়া। আশির দশকে রাজনীতি থেকে নিজেকে সরিয়ে নিয়ে পুরোপুরি সমাজসেবায় আত্মনিয়োগ করেন তিনি।
২০১১ সালের ২৮ জানুয়ারি তাঁর মৃত্যু হয়।
শিশির অধিকারী
শিশির অধিকারী হলেন মনমোহন সিংহ সরকারের গ্রামোন্নয়ন প্রতিমন্ত্রী। তিনি কাঁথি কেন্দ্র থেকে পঞ্চদশ লোকসভায় নির্বাচিত হয়েছেন।
শিশির অধিকারীর জন্ম এক স্বাধীনতা সংগ্রামী পরিবারে। ১৯২৯ ও ১৯৪৩ সালে ব্রিটিশেরা দুই বার তাঁদের বসতবাটী ভষ্মীভূত করে দিয়েছিল। ৭১ বছর বয়সী শিশির অধিকারী তৃণমূল কংগ্রেসের এক উল্লেখযোগ্য গ্রামনেতা। তিনি ও তাঁর পুত্র তমলুকের সাংসদ শুভেন্দু অধিকারী নন্দীগ্রামের জমি অধিগ্রহণ বিরোধী আন্দোলনে মুখ্য ভূমিকা নিয়েছিলেন। শিশির অধিকারী পূর্বে ২৫ বছর কাঁথি পুরসভার পুরপ্রধানের দায়িত্বও পালন করেছিলেন।
এমপ্যাথি (সফটওয়্যার)
এমপ্যাথি একটি তাৎক্ষনিক বার্তা আদান-প্রদানের সফটওয়্যার। বিভিন্ন প্রোটোকল ব্যবহার করে লেখা, অডিও, ভিডিও, ফাইল আদান-প্রদান, বিভিন্ন অ্যাপলিকেশনের মধ্যে যোগাযোগ করা যায়।
এমপ্যাথি পুনঃব্যবহার যোগ্য বেশ কিছু গ্রাফিকাল ব্যবহারকারী ইন্টারফেস ইউজেট প্রদান করে, যা ব্যবহার করে নতুন তাৎক্ষনিক বার্তা আদান-প্রদানের সফটওয়্যার তৈরী করা যাবে। এই ইউজেটগুলি শুধুমাত্র জিনোম ডেক্সটপ-এ ব্যবহার করা যায়। এটি মূলত টেলিপ্যাথি সফটওয়্যারের একটি অতিরিক্ত প্লাগইন হিসাবে তৈরী করা হয়েছে যা একটি মাত্র ব্যবহারকারী ইন্টারফেস থেকে একাধিক ইনস্ট্যান্ট বার্তা আদান-প্রদানের নেটওয়ার্কে প্রবেশের সুবিধা দেয়।
এমপ্যাথি জিনোম ডেক্সটপে যুক্ত করা হয়েছে ২.২৪ সংস্করণ থেকে।
উবুন্টু ৯.১০ (কারমিক কোয়ালা) এবং ফেডোরা ১২ সংস্করণ থেকে উবুন্টু এবং ফেডোরাতে পিজিন এর পরিবর্তে এমপ্যাথি ডিফল্ট মেসেঞ্জার হিসাবে ব্যবহার শুরু করা হয়।
লক্ষ্মী মিত্তাল
লক্ষ্মীনারায়ণ মিত্তাল (ইংরেজি: Lakshmi Narayan Mittal, রাজস্থানী: लक्ष्मी मित्तल; জন্ম: ১৫ই জুন, ১৯৫০) একজন ভারতীয় ইস্পাত ব্যবসায়ী। তিনি বিশ্বের বৃহত্তম ইস্পাত প্রস্তুতকারী প্রতিষ্ঠান আর্সেলরমিত্তালের চেয়ারম্যান এবং প্রধান নির্বাহী কর্মকর্তা।
জুলাই ২০১০ পর্যন্ত হিসাব মতে মিত্তাল ইউরোপের প্রথম এবং বিশ্বের পঞ্চম শীর্ষ ধনী এবং তার ব্যক্তিগত সম্পদের মূল্যমান ২৮.৭ বিলিয়ন ইউএস ডলার বা ১৯.৩ বিলিয়ন ইউরো। দি ফাইন্যান্সিয়াল টাইমস তাকে ২০০৬ সালের "পার্সন অফ দ্য ইয়ার" ঘোষনা করে। ২০০৭ সালের মে মাসে টাইম ম্যাগাজিন তাকে বিশ্বের শীর্ষ ১০০ প্রভাবশালী ব্যক্তির তালিকায় স্থানদেয়।
তিনি ভারতের প্রধানমন্ত্রীর বিশ্ব প্রবাসী ভারতীয় উপদেষ্টা পরিষদের একজন সদস্য। তিনি গোল্ডম্যান স্যাকস, ইএডিএস ও আইসিআইসিআই ব্যাংক অনির্বাহী পরিচালক এবং ওয়ার্ল্ড স্টিল অ্যাসোসিয়েনের ভাইস চেয়ারম্যান। এছাড়াও তিনি কাজাখস্তানের বৈদেশিক বিনিয়োগ কাউন্সিল, দক্ষিণ আফ্রিকার আন্তর্জাতিক বিনিয়োগ কাউন্সিল, বিশ্ব অর্থনৈতিক ফোরামের আন্তর্জাতিক বাণিজ্য কাউন্সিল এবং আন্তর্জাতিক লৌহ ও ইস্পাত ইন্সিটিটিউটের নির্বাহী পরিষদের একজন সদস্য। তিনি Kellogg School of Management এর উপদেষ্টা পরিষদ এবং সেইন্ট জেভিয়ার্স কলেজ, কলকাতা এ্যালামনাই এসোসিয়েশন লন্ডন চ্যাপ্টারের ও একজন সদস্য।
বিশ্বে ধনীর তালিকায় ৬২তম স্থানে রয়েছেন ইস্পাত ব্যবসায়ী লক্ষ্মী মিত্তাল।
রং নাম্বার (চলচ্চিত্র)
রং নাম্বার (, বাংলা অর্থঃ "ভুল নম্বর" বা "ভুল সংখ্যা") হল ২০০৪ সালে মুক্তিপ্রাপ্ত একটি বাংলাদেশী প্রণয়ধর্মী হাস্যরসাত্মক চলচ্চিত্র। ছবিটি পরিচালনা করছেন বাংলাদেশের বিখ্যাত চলচ্চিত্র নির্মাতা মতিন রহমান। ইমপ্রেস টেলিফিল্ম প্রযোজিত এই ছবিতে বাংলাদেশ ও ভারত এর জনপ্রিয় সংগীত শিল্পীদের কণ্ঠে রয়েছে কিছু শ্রুতিমধুর গান। ‘রং নাম্বার’ মূলতঃ একটি প্রেমের ছবি। বর্তমান প্রজন্মের তরুন তরুনীর উচ্ছলতা এবং তারুণ্য এই ছবির মূল উপজীব্য।
এই ছবিতে অভিনয়ের মধ্য দিয়ে জনপ্রিয় টিভি অভিনেত্রী "শ্রাবন্তী" প্রথম বার চলচ্চিত্রে অভিনয় করেন। এছাড়াও ছবিটিতে অভিনয় করেছেন রিয়াজ, আব্দুল কাদের, ডলি জহুর, তুষার খান ও অমল বোস।
“অথৈ” (শ্রাবন্তী) এর টেলিফোন প্রীতি বহুল আলোচিত। ইচ্ছেমতো যখন তখন যে কোন ফোন নম্বরে ডায়াল করে। প্রত্যুত্তরে ভেসে আসে ‘রং নাম্বার’। এই আলাপেই একদিন “আবীর” (রিয়াজ), এর সঙ্গে পরিচয় হয়। ওদের মধ্যে ফোন আলাপ বেড়ে গেলে একপর্যায়ে তা প্রেমে দানা বাধে। ঘটনাক্রমে শেষসপর্যন্ত পরস্পরের সাথে কারোরই দেখা সাক্ষাতের সুযোগ হয় না। নানা ঘটনা ও দুর্ঘটনায় কাহিনী এগিয়ে যায়...।রং নাম্বার ছবির সংগীত পরিচালনা করেন বাংলাদেশের বিখ্যাত সংগীত পরিচালক আহমেদ ইমতিয়াজ বুলবুল, জনপ্রিয় ব্যান্ড তারকা আইয়ুব বাচ্চু, জননন্দিত কণ্ঠশিল্পী ও সংগীত পরিচালক এস আই টুটুল এবং (ভারত) এর বিখ্যাত সংগীত শিল্পী নচিকেতা চক্রবর্তী।
! ট্র্যাক !! গান !! কণ্ঠশিল্পী !! নোট
২০০৮ গ্রীষ্মকালীন অলিম্পিকে সাঁতার – মহিলাদের ৪০০ মিটার ফ্রিস্টাইল
২০০৮ অলিম্পিক গেমসে মহিলাদের ৪০০মিটার ফ্রিস্টাইল বিভাগের প্রতিযোগিতা আগস্টের ১০ ও ১১ তারিখের মধ্যে বেইজিং ন্যাশনাল অ্যাকুয়াটিক সেন্টারে অনুষ্ঠিত হয়। সাঁতারের এই বিভাগ একটি ফ্রিস্টাইল সাঁতার প্রতিযোগিতা, মানে এখানে সাঁতারকাটার পদ্ধতির ( যেমন ব্যাকস্ট্রোক, ব্রেস্টস্ট্রোক ও বাটারফ্লাই বিভাগ)কোনো বাধ্যবাধকতা থাকে না। প্রায় সব সাঁতারুই ফ্রন্ট ক্রল বা তার কোনো বিকল্প পদ্ধতির প্রয়োগ করে থাকে। যেহেতু, অলিম্পিকে সাঁতারের পুলের দৈর্ঘ্য ৫০মিটার হয়, এই প্রতিযোগিতায় পুলটি আটবার পার করতে হয়।
সেমিফাইনাল ও ফাইনাল ছাড়া সর্বমোট ছয়টি হিট অনুষ্ঠিত হয় এবং প্রায় প্রতিটিতেই সর্বোচ্চ সংখ্যক সাঁতারু (আটজন) অংশগ্রহণ করেন। একক হিটের ফলের ওপর একজন সাঁতারুর অগ্রবর্তী হওয়া নির্ভর করে না। সামগ্রিক ভাবে সেরা সময় করা প্রথম ৮জনকে নিয়ে ফাইনাল হিট হয়। সেখানে অবশেষে এই আটজন প্রতিযোগী পদকের উদ্দেশ্যে প্রতিদ্বন্দ্ব্ব্বিতা করে।
২০০৮ গেমসে যোগ্যতা অর্জনের মাপকাঠি ছিল ৪:১১.২৬সেকেন্ড(A মান) এবং ৪:২০.০৫সেকেন্ড (B মান)। যে সকল NOC-এর দুই বা ততোধিক সাঁতারু A মানের তারা যে কোনো দুজন A মানের প্রতিযোগীকে পাঠাতে পারে; অন্যথায়, তারা একজন B মানের সাঁতারুকে পাঠাতে পারে।
এই প্রতিযোগিতার আগে বিশ্ব ও অলিম্পিক রেকর্ড নিচে দেওয়া হল।
এই অলিম্পিকে যে সব রেকর্ড গড়া হয় সেগুলি নিচে দেওয়া হল।
যুক্তরাজ্যের হয়ে ৪৮বছর পরে রেবেকা অ্যাডলিংটন প্রথম মহিলা সাঁতারু হিসাবে সাঁতারে স্বর্ণপদক লাভ করেন। প্রাক-প্রতিযোগিতা সময়ের সম্ভাব্য বিজয়ী কেটি হফকে পিছনে ফেলে এই সাফল্য অর্জন করেন।
প্রথম ১৫০মিটার লরি মানাউদৌ এগিয়ে ছিলেন, কিন্তু চতুর্থ পর্যায়ে হফকে আগে রেখে ক্যারোলি বামি ও ফেডেরিকা পেলিগ্রিনি এগিয়ে যান, যদিও সবাই খুবই কাছাঁকাছি সাঁতার কাটছিলেন। ২০০মিটার ১:৫৯.৬০ সময়ে ও ৩০০মিটার ৩:০১.৯১ সময়ে প্রথমেই থাকেন ও শেষ ১০০মিটারে তিনি নিজের শরীরের দৈর্ঘ্যের সমান দূরত্ব এগিয়ে ছিলেন। শেষের আগের পর্যায়ে জোয়ান জ্যাকসন দ্বিতীয় স্থানে চলে আসেন, কিন্তু অ্যাডলিংটন শেষ ২৫মিটারে ঝড়ের গতিতে চতুর্থ স্থান থেকে প্রথম স্থানে চলে আসে। শেষ ৫ মিটারে তিনি হফকে টপকে প্রথম স্থানে আসেন আর জ্যাকসন হন তৃতীয়।
বাংলাদেশ জাতীয় চিড়িয়াখানা
বাংলাদেশের জাতীয় চিড়িয়াখানা () ঢাকার মিরপুরে স্থাপিত। এটি বাংলাদেশ সরকারের মৎস্য ও পশুসম্পদ মন্ত্রণালয়ের অধীনস্থ একটি প্রতিষ্ঠান। ১৯৫০ সালে হাইকোর্ট চত্বরে জীবজন্তুর প্রদর্শনশালা হিসেবে প্রতিষ্ঠিত হয় চিড়িয়াখানাটি। পরবর্তীকালে ১৯৭৪ সালে বর্তমান অবস্থানে স্থানান্তরিত হয় এটি। চিড়িয়াখানাটি উদ্বোধন ও সর্বসাধারণের জন্য উন্মুক্ত হয় ১৯৭৪ সালের ২৩ জুন। বছরে প্রায় ৩০ লক্ষ দর্শনার্থী ঢাকা চিড়িয়াখানা পরিদর্শন করে থাকেন। ২০১৫ সালের ৫ ফেব্রুয়ারি নাম পরিবর্তন করে ঢাকা চিড়িয়াখানা থেকে বাংলাদেশ জাতীয় চিড়িয়াখানা নামকরণ করা হয়।
ঊনবিংশ শতাব্দীর শেষভাগে ঢাকা শহরের শাহবাগে তৎকালীন নবাবরা একটি ব্যক্তিগত চিড়িয়াখানার গোড়াপত্তন করেন। ১৯৪৭ সালে পাকিস্তান সৃষ্টির পর বাংলাদেশ বা তৎকালীন পূর্ব-পাকিস্তানে একটি চিড়িয়াখানার অভাব অনুভূত হয়। পঞ্চাশের দশকের শেষভাগে ঢাকার সুপ্রিম কোর্টের সামনে বর্তমান ঈদগাহ এলাকায় ৪-৫ একর জায়গা জুড়ে ছোট আকারের একটি চিড়িয়াখানা স্থাপন করা হয়। চিড়িয়াখানাটিতে একটি বড় পুকুর এবং পাড়ের খানিকটা জায়গা জুড়ে একটি বলাকা প্রদর্শনী ছিল। সেখানে রাজহাঁস, পাতিহাঁস, শীতের পরিযায়ী হাঁস এবং অন্যান্য পাখি ছিল। হাড়গিলা, সারস এবং ময়ূরও প্রদর্শিত হত। বানর, হনুমান আর হরিণ ছিল। সরিসৃপের মধ্যে অজগর ও কুমির ছিল প্রধান।
ঢাকায় একটি আধুনিক চিড়িয়াখানা স্থাপনের ব্যাপারে প্রথম সরকারি সিদ্ধান্ত নেওয়া হয় ১৯৫০ খ্রিস্টাব্দে। তৎকালীন কৃষি, সহযোগিতা ও ত্রাণ বিভাগের এক প্রজ্ঞাপনের মাধ্যমে ঢাকার উপকণ্ঠে একটি চিড়িয়াখানা ও উদ্ভিদ উদ্যান স্থাপনের ঘোষণা দেওয়া হয়। সে বছর ২৬ ডিসেম্বর প্রস্তাবনাটি চুড়ান্তভাবে ঘোষিত হয়। এরপর চিড়িয়াখানা স্থাপনের কোনপ্রকার উদ্যোগ ছাড়াই এক দশক পার হয়ে যায়। ১৯৬১ সালের ১১ মার্চ খাদ্য ও কৃষি বিভাগের এক প্রজ্ঞাপনের বরাতে এক উপদেষ্টা পরিষদের নাম ঘোষণা করা হয়। এ পরিষদের কাজ ছিল প্রস্তাবিত চিড়িয়াখানা ও উদ্ভিদ উদ্যান স্থাপন ও ব্যবস্থাপনার ব্যাপারে সরকারকে পরামর্শ দান। তদানীন্তন পশুপালন সার্ভিসের পরিচালক এই পরিষদের সদস্য সচিব হিসেবে নিয়োগ লাভ করেন।
ঢাকা চিড়িয়াখানার আয়তন প্রায় ৭৫ হেক্টর। চিড়িয়াখানার চত্বরে ১৩ হেক্টরের দুটি লেক আছে।
চিড়িয়াখানা তথ্যকেন্দ্র হতে প্রাপ্ত তথ্য হতে জানা যায়, বর্তমানে ঢাকা চিড়িয়াখানায় ১৯১ প্রজাতির ২১৫০টি প্রাণী রয়েছে। তবে ঢাকা চিড়িয়াখানায় ১৩৮ প্রজাতির ২ হাজার ৬২২টি প্রাণী ও পাখি রয়েছে বলে জানিয়েছেন মৎস্য ও প্রাণী সম্পদ মন্ত্রী মোহাম্মদ ছায়েদুল হক ।
জিওএস (অপারেটিং সিস্টেম)
জিওএস অথবা "good OS" হল উবুন্টু ভিত্তিক একটি জিএনইউ/লিনাক্স ডিস্ট্রিবিউশন। লস অ্যাঞ্জেলেস ভিত্তিক প্রতিষ্ঠান Good OS LLC জিওএস তৈরী করেছেন।
প্রকল্পের প্রধান নির্বাহী ডেভ লুই বলেন যে এনলাইটমেন্ট এবং ওপেন সোর্স প্রকল্পে সংযুক্ত কিছু ব্যক্তিদের সাথে পরিচিত হওয়ার পর তিনি অনুভব করেন যে ওয়েব অ্যাপলিকেশন এবং মূল ধারার অপারেটি সিস্টেমের সসমন্বয়ে নতুন একটি ডিস্ট্রিবিউশন তৈরী করা সম্ভব। এটি এমন একটি ডিস্টিবিউশন যা গুগল এবং ওয়েব ভিত্তিক অ্যাপলিকেশন ব্যবহারকারীদের জন্য বিশেষ সহায়ক হবে।
ডেব (ফাইল ফরম্যাট)
ডেব () হল একটি ফাইল এক্সটেনশনের নাম। ডেবিয়ান সফটওয়্যার প্যাকেজ বা সাধারণ ভাবে বাইনারী ফাইল নামে পরিচিত ফাইল ফরম্যাটের ক্ষেত্রে এই এক্সটেনশন ব্যবহার করা হয়। "ডেবিয়ান" থেকে মূলত এই "ডেব" অংশটি গ্রহন করা হয়েছে।
ডেবিয়ান প্যাকেজসমূহ ডেবিয়ান ছাড়াও এর উপর ভিত্তি করে তৈরী অন্যান্য বিভিন্ন ডিস্ট্রিবিউশনে ব্যবহার করা হয়, যেমন উবুন্টু এবং অন্যান্য।
ডেবিয়ান প্যাকেজসমূহ আদর্শ ইউনিক্স এআর আর্কাইভ, যেখানে দুটি gzip, bzipped অথবা lzma tar আর্কাইভ থাকে। যার একটিতে প্যাকেজ নিয়ন্ত্রণ সম্পর্কিত তথ্য এবং অপরটিতে অন্যান্য প্রয়োজনীয় তথ্য থাকে।
ক্যানোনিকালের তৈরী ডিপিকেজি নামের একটি প্রোগ্রাম এই প্যাকেজসমূহ ব্যবস্থাপনার কাজ করে, সাধারণভাবে এপিটি/aptitude নামের সফটওয়্যারের মাধ্যমে এই কাজটি করা হয়।
এলিয়েন নামের একটি সফটওয়্যার ব্যবহার করে ডেবিয়ান প্যাকেজসমূহ অন্যান্য প্যাকেজ ফরম্যাটে রুপান্তর করা যায় এবং একইভাবে অন্যান্য প্যাকেজসমূহ থেকে ডেব প্যাকেজে রুপান্তর করা যায়। সোর্স কোড থেকে ডেবিয়ান প্যাকেজ তৈরী করা যায় CheckInstall অথবা ডেবিয়ান প্যাকেজ মেকারের মাধ্যমে।
কিছু "udeb" প্যাকেজ ডেবিয়ান ইনস্টলেশনের সময় ব্যবহার করা হয়। যদিও এখানে "udeb" ফাইল এক্সটেনশন ব্যবহার করা হয় কিন্তু এই প্যাকেজসমূহও "deb" প্যাকেজসমূহের মত একই পদ্ধতিতে তৈরী করা হয় এবং ডেব প্যাকেজের প্রায় সকল বৈশিষ্টই রয়েছে এখানে। এই দুই ফরম্যাটের প্যাকেজসমূহের মধ্যে একটি সাধারণ পার্থক্য হল "udeb" প্যাকেজসমূহে কেবলমাত্র প্রয়োজনীয় ফাংশনসমূহ রাখা হয় এবং ডকুমেন্টেশন অংশটি অপসারণ করা হয়। "udeb" প্যাকেজসমূহ সাধারণ ডেবিয়ান ফাইল সিস্টেমে ইনস্টল করা যায় না।
ডেবিয়ান ০.৯৩ এর পরবর্তী সংস্করণসমূহ হতে ডেব ফাইলসমূহ ar আর্কাইভ হিসাবে প্রকাশিত হয়। এই আর্কাইভে তিন ধরনের ক্যানোনিকাল ফাইল থাকে:
debian-binary ফাইলটি অবশ্যই আর্কাইভের প্রথম ফাইল হতে হবে। অন্যথায় ইনস্টল করার সময় এই ডেবিয়ান প্যাকেজটি সটিকভাবে চিহ্নিত করা যাবে না।
সেসিলিয়া বিয়াজিওলি
সেসিলিয়া এলিজাবেথ বিয়াজিওলি (জন্ম ৩রা জানুয়ারী, ১৯৮৫ কনকর্ডিয়া, এনট্রে রিওস, আর্জেন্টিনাতে) আর্জেন্টিনার একজন অলিম্পিক ও জাতীয় রেকর্ডধারী সাঁতারু। তিনি আর্জেন্টিনার হয়ে ২০০০, ২০০৪ এবং ২০০৮ অলিম্পিকে অংশগ্রহণ করেন।
২০০৯ বিশ্ব চ্যাম্পিয়নশিপে তিনি ৪০০মিটার ফ্রিস্টাইলে ৪:১০.১৬ সময় করে দক্ষিণ আমেরিকান রেকর্ড স্থাপন করেন।